TRUMP LE JOE BIDEN DIRHMUN VUN ZOH CANG UH THINPHANG SI KO – The Chinlung Post\nTRUMP LE JOE BIDEN DIRHMUN VUN ZOH CANG UH THINPHANG SI KO\nNovember 7, 2020 admin Chin 0\nUS President a si dingmi cu tutiang a fiang rih lo. Trump caah abiapi ngaingai a um ve rih. Joe Biden nih state abiapi taktak mi pakhat Georgia ah Trump cu lam a vun hruai. Trump caah ruahchannak abiapi taktak mi cu Georgia ah hin Trump nih teinak hrimhrim ahmuh ahaumi asi. Hi thawngpang langhter lio ah hin cun Joe Biden 917 in alonh rih. Asinain vote hi an rel dih thlu lo nain zeipi atang lo ti asi.\nGeorgia ah hin Electoral vote 16 hi Joe Biden nih alak asi ahcun President sinak dingah 270 chungah 269 ahmuh cang lai tinak asi. Trump nih hi Georgia ah teinak a hmuh lo asi ahcun Electoral College vote a hmuh khawhmi vialte cu 269 asi lai i, candidate pahnih hna hi an dirhmun afiang lo ngaingai i ai tluk kho dingmi an si tiah an langhter.\nHi vote relnak konghe pehtlaiin Donald Trump nih a timi cu fianternak tuah loin vote hi an karhter tiah a chim. Legal vote lawng rel ulaw cu teinak fawite in ka hmuh ko lai. Ilegal vote an relchih asi ahcun aka tei khawh tiah a chim. Asinain Trump lei nih hin vote ah lih le hrokhrawl ai tel an ti ko nain tehte zeihmanh an langhtermi a um lo.\nAbiapi mi hmun teinak kan hmuh dih ko. Asinain voikhat lo ah a thlithup in ka number cu attumchuk thluahmah, ning cang lo thil hman loin thiltuah hi cu kan ram nih hin a duh bak lo tiah Trump nih a chim chih. Theihcio bangin Trump nih vote thlak lai ah atimi hna cu mail in vote pe hlah uh tiah amah adirkamhtu hna cu biaro a rak vuih cang hna mi asi.\nHi lio caan ah Biden tu nih cun mail in vote nan thlak lai tiah ati ve hna. Atu abiapi ngaimi state ah vote an rel cuahmah mi hna hi mail in vote an thlakmi pawl cu an si hna ti asi. Michigan le Georgia ah complaint an tuahmi cu an cohlan piak hna lo. Asinain Pennsylvania tu ahcun an cohlan piak hna. Hi konghe pehtlaiin US Deparment of Justice sin ah lih vote 3062 renglo Nevada ah a um tiah Republican hna nih complaint an tuah rih. Thawngpang hi a phunphun an zamh lengmang cio tikah teinak hmu ding le dinglo tucu ahnu ah afiang te lai.\nRelchih.Democracy cu mizapi/Mipi uknak a si i, mizapi/Mipi dihlak kha uktu ttuan awk a thatlo caah Mizapi aiawhtu ah minung pakhat thim a si. Kanmah Thantlang Peng minung dihlak aiawhtu ahhin Pyine ah Minung 2 kan thim khawh hna i, Amyotha ah pakhat le Pyithu ah pakhat tiah aiawh 4 kan ngei. Thantlang Peng mizapi aiawh caah thimmi Pu Henry Ven Thio cu Vice President a ttuan tikah,\nDemocracy sullam cun, Thantlang Peng mizapi nih Vice President kan ttuan ti ding khi a si. Pu Henry Van thio nih Kawlram caah siseh, Lairam caah siseh, Thantlang Peng caah a si ah, a ttuanmi le a tuanmi vialte khi Thantlang Peng mizapi nih kan tuahmi a si tiah hngalh a hau. 2020 ahhin Thantlang Peng mizapi aiawhtu thim tthan ding kan phan.\nAiawhtu ah kan thim dingmi minung hna hi zeibantuk ahdah an tthut lai? Zeidah an tuah lai? Zeidah an tuah/ttuan khawh lai? timi hi thimfung ngeitu nih ruahchih a herh ngaimi a si. Parties kip in mizapi aiawh si a duhmi vialte nihcun “kanmah hi kan ttha bik” an ti viar lai. Cucaah, thimfung a ngeitu lei in zoh a herhmi cu Kawlram politics boruak zoh tikah Chin State ah Cozah a tlaitu ding hi NLD Party an si tthan lai timi hi 99 % a fiang ko caah,\nNLD in aa pemi Pu Chan Ham le Pi Ni Sui kha Thantlang aiawh/ No1& 2 ah nan thim ahcun, Chin cozah uknak ah Thantlang Peng kan itel kho lai ti a fiang. Asinain, Uktu ttuan cu um ko seh ti ahcun, CNLD in Chin Chin Pekthang or CNP in Pu LMC tbk nan thim hna ahcun Opposition/ Nawl ngeitu a silomi, 2015 lio ah Pu Van Thawng le Dr Hmuh Thang ( USDP) bantuk kha a si ve lai tinak a si.\nCun, Union ah a kal dingmi ahhin Pu Henry Van Thio nan thim nolh tthan ahcun Union Cozah ah Tlangtlang peng mizapi nih position/ dirhmun biapi pakhatkhat cu kan tin co tthan khawh men te lai. Zeicatiah, Cozah a tlaitu hi NLD in an si tthan lai tiah zumh cio a si caah! Politics cu local an ti bantuk in Thantlang Peng/mizapi hi uktu/riantuan khotu si kan duh ahcun, kan aiawh ah thimmi minung hna hi, uktu an ttuan kho lai maw? Rian an ttuan kho lai maw? tbk an dirhmun hi zoh a hau hnga.\nAsinain, Townships dang nih uktu cu ttuan rih ko hna sehlaw, opposition/dotu lei ah i volunteer ko usih nan ti ahcun, Cozah a tlai kho lo ding, Party le Independent in aa cuhmi kha thim ding an si ko hnga. Uktu bak ttuan ve usih nan ti ahcun, Cozah a tlaitu ding Party in aa pemi candidate kha vote bak ve ding a si hnga. Uktu nan ttuan bak ve lai. Catialtu Zasang Cinzah.\nTHANTLANG PENG NIH THIM DINGMI CU AFIANG TAKTAK KO CANG HIH\nTHAWNGTTHATUK DONALD TRUMP CAAH A CHUAK RUANGMANG CANG


Pi Tial Tlem (Rev. Dr. Edmund Za Bik nupi) a hnubik upat peknak le a ruak thlahnak program kan hun thanh tthan – Lai Lungrawn Post\nPi Tial Tlem (Rev. Dr. Edmund Za Bik nupi) a hnubik upat peknak le a ruak thlahnak program kan hun thanh tthan\nNulepa ulenau hna, Nizan tihni ah kan rak thanh cang bang in, Pi Tial Tlem (Rev. Dr. Edmund Za Bik nupi) a hnubik upat peknak le a ruak thlahnak program kan hun thanh tthan. Zan Tthutpinak: A Ni: August 05, 2020 (Wednesday zan), A Caan: 7:00pm, A Hmung: ICBC Biakinn, Ruak Thlahnak (Funeral Service): A Ni: August 06, 2020 (Thursday), Body View: 9:30am, Pumhnak: 10:00am – 12:00pm\nThlanhmun Caanhmannak, Thlan: Calvary Cemetery, Address: 435 W Troy Ave, Indianapolis, IN 46225, A Caan: 12:00pm – 1:00pm. Zuunngaih Par pek a duhmi nih Rev. Hrang Cung Hnin (317-986-0760) sin ah pehtlaih khawh a si lai.\nRev. Dr. Edmund Za Bik biak chawnh a duhmi nih a tanglei ning in pehtlaih khawh a si lai. An Inn Address: 2320 Queen Victoria Pl #A, Indianapolis, IN 46227, Telephone number: 317-258-5992. NB: Zan tthutpinak ah siseh, ruak thlahnak ah siseh minung a zat ri khiah a um lo.\nNulepa ulenau hna, Bawi Khrih ah kan dawtmi kan nu Mahhlawn nu Pi Tial Tlem (Rev. Dr. Edmund Za Bik nupi) cu takpum damlonak ( thin cancer) in caan sau nawn a kuah hnu ah nihin August 01, 2020 (Saturday) chun hnu 1:00pm ah sertu Pa Pathian sin ah a kan dinh taak cang. Pathian nih kum 70 chung hi vawlei nunnak a pek. Taantaakmi chungkhar, rualchan cingla le Khrihfabu caah thla kan campi hram u. Thutpinak le ruakthlahnak program kong ah a fiangmi zeihmanh a um rih lo. Tuzan asilole Thaizing ah kan rak thanh tthan te lai.


Pathian theilo mi hna nih nunnak an neih ning Part-1\nHaralan Popov hi a chuahnak khua cu Krasno Gradiste Bulgaria ah a si i an unau rual hi pa pathum le nu pakhat an si . Chungkhar sifaak ngaimi an si i kedanh pum (shoe) zong kum hleisarih a si hnu lawngah a ngeih khawh. Sihmanhsehlaw, cathiam ngaingai mi a si. Cun Pathian um zong a zumlo (atheist) an timi chungkhar an si fawn. Cun sianginn lei i a ca cawn a dih hnuah Bulgaria i khuapi ngaimi Ruse khua ah cozah rian kawl dingin a kal i cu khua ah cun hawi ttha ngaimi a ngei i a hawipa cu Christo a si. Rian cu a hmu kho zawzawk lo i cu ti cun a hawipa he an umnak cu Baptist biakinn pawngte ah a si. Ni khat cu a hawipa nih cun Biakinn pumh cu a sawm. Pathian um, a zumlo mi bak a si ko nain a hawipa bia al a duh lo ruangah cun pumh cu aa thawh ve.\nCuahcun Orthodox Khrihfabu um tuning cu a theih pah ko nain Baptist Khrihfabu um tuning cu zeihmanh a thei bal lo i an von i pumh cun a khuaruah a har cawlh. Orthodox Khrihfa he aa dang\ntuk ti cu fiangte in a hmuh i a theih. Pathian thangtthatnak hla cu an von sa. Pathian thangtthatnak hla cu voikhat hmanh a sa balmi a si lo nain a hawipa Christo hla bu zoh bu le a hawipa aw zulh cun tlawmpal tete in a sak ve. Cu hla cauk chung i an sakmi hla bia cu a ttha a ti tuk hringhran i a khuaruah a har chin lengmang, cu Biakinn chung ah cun ttihzah awktlak mi tampi a hmuh hna.\nAnih i a rak ruah tawnning ah cun, Khrihfa mi cu mi sifak, santlai lo le cathiam lo, mi hrutnga deuh mi lawngte si ding ah a ruah. Sihmanhsehlaw a ruahning bantuk cun a rak si naisai lo i a ar ko. Cun pumh cu a von chuak i nungak pahnih cathiam sang ngaimi he an bia an i ruah i annih nih cun Pathian kong cu an thiam tawk in an chimh ko nain a zum taktak kho hlei rih lo.\nHar nak hmun i Biatak nunnak Part-2\nPathian theilo mi hna nih nunnak an neih ning Part-2


Zultu Nun - A VEL IN KHAMH KAN SI\nKan fialmi vialte hna hi an zulh nakhnga va cawnpiak hna u. Cun hihi philh hlah u: nan sinah a zungzal in, caan dongh tiangin ka um lai,” tiah a ti hna. Matthai 28:20\nZultu si cu zarhkhat ah voikhat voihnih biakin phak he cu aa dang ngaingai. Thawngtha bia thatha le Hla thatha na theihmi nih na thinlung an lawmhter, na tha an thawhter mi khi a tha ngai mi asi nain, khikhi na THLARAU a thang tinak asi lo (Spiritual Growth). Hawikom he nuam taktak in khuasak ti khi Khrihfa nunnak ah hliahcang pakhat cu a si ve nain, hawikomhnak le i nuamh tinak men cu Zultu sining taktak asi bal lo.\nKhrihfabu ah nan cawnlcanghnak vialte i a hmuitinh le a inn kil lung taktak cu Bawipa sunparnak pe in, zultu nun an phakter tu asi ding kha a si. Pathian hmuitinh hi Khamhnak men asi lo. Tony Evan nih Khamhnak cu Pathian hmuitinh biahmaithi (Introduction) lawnglawng a si ati. Bawipa hmuitinh taktak cu Khamhmi vialte Zultu dirhmun phak hi asi.\nVancung ka kai cang lai, van lei ka panh cuahmah ti i hnangam i va um men khi khrihfa nun ah a za hrimhrim lo. Paul bia bantukin, a biapi taktak mi cu vancung ah an kaipi tu Jesuh lo chin lengmang in Pathian sunparnak pek nun ah na thang maw tihi asi. Cucu Zultu sining (Discipleship) taktak cu asi i cu Nun cu Jesuh nih zumtu vialte sinin hmuh a duh mi nunning le sining asi.\nZultu sining (Discipleship) cu khrihfa asimi zumtu pakhat kha thlarau ngakchia sining in thlarau nutling patling dirhmun leiah duhsah tein a phak ter cuahmah mi thannak khi asi. Cuti thannak a ngeimi zultu nih cun midang kha zultu ah a ser chin khawh ve. Zultu pakhat nunnak chungin Bawipa hmuitinh taktak cu Mi vialte kha Bawi Jesuh khrih pennak tangah phak pi i, midang vialte zong Jesuh pennak tangah a tlongleng mi Nunnak an ngeih khawh nakhnga bawmh le lamhruai kha asi.\nZumtu cu Zultu nun ngei ding in Pathian nih a tinhchih kan si. Zultu cu Khrih chungah thlarau lei nutling patling sinak lei ah an thang i, midang zongkha cu nun lei ahcun an hruai hna. Cuticun Matthai 28 chungah Jesuh nih fialmi rian kha na tlin ter ding ning asi. Na chungkhar ah siseh, na riantuannak ah siseh, na khrihfabu ah siseh, midang nun naa hrawm nak ah siseh, zatlang rian na tuannak ah si seh, lam phunkip in – na nunnak hmuitinh le na nunchan taktak cu midang kha Jesuh lo chin lengmang mi nunah lamhruai le sersiam kha asi. Cucu Pathian nih an auhnak lakah a sangbik mi asi.\nMidang nih na kong an chim tikah, Khrihfa a si tiah maw an in ti, ZULTU asi an in ti dah?\nZultu sernak riantuannak ah zeidah na tuah cuahmah?


Zualko : USA Khuasa Mi Pi Tial Pawng (Khuabung) Nih A Kan Liam Tak – Buanchukcho\nNulepa u le nau hna, June 3,2021 ni ah Pi Tial Pawng(Khuabung) nih Cancer zawtnak in caan saupi a kuah hnu ah kan liam tak.Fanu rosung Sara a roh tak.Tan tak mi a fa nu caah thlacam philh hna hlah uh sih. Australia in a chuahpi a ta Pu Ni Ceu zong ruak humh ding ah a rak i thawh cang. Dam tein a phak nak hnga thlacam philh hna hlah uh sih.\nHibantuk in a kum no tein a kan liamtaak cu khrihfabu kan ngaih a chia ngaingai. Inn chungkhar an ngaihchiatnak zong kan tuarpi ngaingai hna. Khrihfabu min in chungkhar tthutpinak le a ruak thlahnak programs cu a tanglei ni le caan ning in tuah a si lai.\nChungkhar Thutpinak Program: A Ni: June 6,2021 (Sunday) A Caan: 7:00pm, A Hmun: ZBC Biakinn, Funeral Service: A Ni: June 7,2021 (Monday) Ruak zoh caan (Body view): 9:30am – 10:00am Pumh caan: 10:00am – 12:00pm A Hmun: ZBC Biakinn, Ruak Vuinak Thlanhmun: Calvary Cemetery A Caan: 12:00pm – 1:00pm\nZunngaihpar he pek a duh mi nih Pu Ceu Hnin (317-550 9422 )ah pehtlaih ding a si lai.Zunngaih Par kual khat ah $150.00 a si lai. Ngaihchiatpi buin, Peter D. Thangngan Zophei Baptist Church 2620 W Southport Rd, Indianapolis, IN 46217, Telephone: 317-508 3266(cell) Credit: ZBCIUSA\nApoi tuk hringhran ko mu, hringtu kan nu le hna nih thih a cuzat hlanah chungkhar a kan kaltak hi cu ngaih a chia hringhran i, tuar a fak tuk ee. Afa nu te ca hrim ko ah ruah ahhin lung a fak khun. Bawipa tu nih lam kan hruai piak hram ko seh. Tantak mi chungkhar le Khrihfa bu hawikom vialte hna Bawipa tu nih kan ngaihchiatnak kan hnem cio ko seh.\nKhrihfabu hna, Thihdar Kan Tum!! Kan dawtmi Kan chungtel Pi Tial Pawng; Pawng Pawng (Khuabung) nih hi vawlei nunnak in a Kan dinhtak cang ee tiah Thawng Kan in thanh hna. Kan ngaih a chia tuk hringhran ko ee. Thutdirhnak Kong Kan in thanh than te hna lai. Simon pa


Zei hme kan thiam?\nNi khat cu rian kawl kai thawh. Secondary sianginn ka dih ka te asi. Riankawl bawmtu office ah ka va kal. Officer pakhat ka va ton le CV tial bawmh a ka timh. Zeidah na cawn mi si, zei bantuk riandah na tuan bal ..etc aa ka hal. Secondary sianginn ahcun theoretical deuh asi mi subjects pawl lawng te cu ka cawn ve le, zei ti khin dah lungmui khun in ka chim la ti zong ka thei loh. Amah nih atha ti ning deuh in aa ka tial piak.\nKum le caan a kal than le University ka van kai than. Ka interest mi asi caah cawn nuam ngai in ka thei ko. Cawn nuam ngai ka ti ko zong ah acaan ahcun chimpit vansang in ka um caan zong cu um ve ko. A fawi le ahar kongah khin cun buai awk um tuk loh. A nuamnak tam deuh tiah ka ruah ko , atu tiang cu.\nThil pakhat ka lung asi lo ngai mi tu cu zeidah si tiah cun, kum khatnak ka dih , atu hi kum hnihnak ka dih deng cang. I atu le atu bia kai hal tawn mi cu, zei hi hme ka thiam ? Kum hnihnak ka dih cang la hi ! Exam le tha tein ka awng peng fawn ko! Nain zei hi hme ka thiam? ti lengmang hi asi ko.\nMidang teh zeitin hme an rak i hmuh cio ti hi theih ka duh ngai caah, voikhat cu kan group in team-work kan ngeih lio ah, mah bia cu ka hal ve hna. Kum hnihnak kan dih cang la hih! Kan cawnmi le course hmanh siloin programme bak asi fawn! Zei hi hme kan thiam? tiin an ruahnak ka hal hna. A leh awk zong an ka thei ve loh. Kum 3nk le kum 4nk kan cawn tik tu ah, mah hi ka thiam timi chim awk tha in um te hram seh, ti lei tu in kan bia a dong.\nKan chan ahcun nan theih cio bang, kan lung awtawm nawn mi thil um ahcun, internet on zau i kawl cawlh asi. Midang he i tahchunh cu atha lo nain , zeitinhme an rak si cio ti theihduh nak cu kan ngei tuk cio hme teh. An chim tawn bang, “Google nih zeipaoh a theih dih, asinain Pathian cu google nak in thil a thei deuh” an ti. Mah si caah thil theih na duh ahcun Pathian maw na hal la, internet ah dek na kawl la, cu pahnih cu thim ding na ngei. Pathian sin hal ti zong ahcun aw, hi bantuk luala cu aho nih ai hal bal fawn loh le, internet ah kawl cio asi ko.\nMah ka ah hin The key to transforming yourself ti mi youtube ah ka ngai le, ka sia nan herh dih cio. Caan na ngeih ahcun rak ngai ve teh.\n2014-03-20 @ 15:24:59 Permalink Relnuam Kommentarer (0) Trackbacks ()\n2014-03-13 @ 09:25:37 Permalink Relnuam Kommentarer (0) Trackbacks ()\nMars le Venus minung\nMinung nih hin kan lungumphun asi mi ( interest), thil le bia pawl hi kan i chinchiah hna. A dang thil nakin chinchiah an fawi. 2005 hrawngah khan, tleirol te cu ka si ve le, Victorious Boarding, Falam ah ka rak um. Nikhat cu Ni alin ngai, cun rawl ei khim ka te asi pinah, caanphio tang cacawn cu asi le, tha a uai in mit a ku. Kawlca biahar pawl khi serial tein zah uh, tiah sayamah Moori nih akan fial. Kei nih serial tein zoh ve loin, a taw lei tu in ka domh. Tawrhlo ah, keimah cu a van ka hal ciamman le, pakhat hmanh a let kho loh. Ziah a zoh bantuk cun nai um ter ? aa ka ti. A taw lei in ka zoh, tiah ka leh. Hawi nih alu lei in ( serial tein) zoh lio ah a taw lei cun na zoh, tiah a van ka sawi pah khin, mi he a ka tahchunh mi bia te ka philh kho loh. Mah kong he pehtlai cun lungfahnak cu um loh. Ka upat deuh hnu ah, Nu le Pa kan i dannak theihter tu exemple pakhat bantuk te asi.\nMah cu zei asi tiah cun. Falam peng khua pakhat ah khin, nuva khuahkhat an um. Vok te pakhat an ngei le, mah cu vok te cu zeitindik tuah an duh mi a um caah, an pa nih cun vok te cu, vokkawm chung ahcun tlaih dingin na dum len. An pa nih cun vok cu a hnu lei kee in tlaih phung asi ti a hngalh ko. Mah lio ahcun an nu nih cun aw , a kee in tlai, a kee in tlai !!! tiah aleng cun a au hnawh peng le, an pa cu a ing cu puang tuk kaw , vok te cu a lu bak in sul thong na loin a tlaih chih, an ti. Mah pa he cun nan i lo aa ka ti.\nNu le Pa hi kan i tlukceo (equal) , ti cu i el siseh law a lin sa ngai hnga. Nain kan i dang (different) timi tu cu el awk um lo mi asi. Zeitluk tiang dannak dah kan hmuh khawh ti mi lawng khi ruah awk a um. Cu kong ah tampi cu nu an si ruang le pa kan si ruang ah khin asi ko. Nu le pa kan i dang ti hrilhfiahnak ah, an hman tawn mi cu, ” Pa cu Mars in an ra , Nu cu Venus in an ra” tiin an ti tawn.\nMah capar hi, ca dang ( Men are from Mars, Women are from Venus by John Gray) rel mi chung deuh in funtom mi asi le, a tlangpi cun abiapi mi thil(nu le pa dannak) pakhat hnih te tial khi ka timh mi cu asi. Nuhngak tlangval helh le zitmuaih kong tial ding hna cu siseh law, ka qualified theng hnga loh.\nNu nih Pa cungah a lung si tawn lo nak cu, ka bia a ngai duh loh ti khi asi. A chim len zongah, Pa nih zei ah a rel piak loh, asilole tlawmpal a ngaihpiak le, mah tin asi , mah ruangah asi, cu tin tuah kha tin tuah, ti phun rumro khin ruahnak a fun cawlh le zeitindah phisin ding asi ti mi ruahnak a hei chuahpiak colh. Mah kha nu nih a duh mi asi tawn loh, a tuarmi mi hei tuar pi ve le a chim mi ngaih piak tu kha a duh deuh tawn.\nPa nih nu cungah a lung si tawn lo nak cu, azungzal in thlen le remh rumro a ka timh ti khi asi ve. Nu nih pa khi a duh tik ah , Pa athancho khawhnak khi keimah nu rian asi ti phun rumro in ai zuam ve tawn le, a caan a hmuh tin te bawmh phun rumro le, cu tin tuah kha tin tuah ti ruahnak cheuh phun rumro khi a hmang ve tawn. Dawtnak in nu nih a chim ko zong ah, Pa lei kap in van ruah ahcun, nu nih a nun( life) kha control a timh bantuk khi asi le a duh ve theng loh. Mah nak cun asi ning tein nu nih a cohlan kha a duh.\nMars ah zeitindah an rak nun\nMars minung pawl cu thiamnak, thawnnak, rannak le hlawhtlinnak te hna khi an rak sunhlawih mi asi. Thiltikhawhnak le hlawhtlinnak nih khin thinlung hnangamnak apek bik hna. Ramvaih te hna khi an duh phun asi. Zeitluk athiammi le ai za mi dah an si ti mi khi, an thilthuam te pawl khin langhter zong an duh. Mah caah an thiamnak he pehtlai in uniform phun phun police, ralkap, sports , businessman caah a um phahnak zong khi asi. Inntuarnak le minung kong te hna pawl nak khin, adang lei thil an ruat deuh. I tinh mi phak timi khi abiapi ah an chiah mi asi. Tinh mi phak ti tik ah, mah tein phak khi mu. Mah lawnglawng cun an i nuam i an hna ngam. Bawmhnak an hal lo lio caan i, ruahnak hna hei cheu khi cu, zeidah ka tuah la ti na hngal loh, nangmah tein nai zohkhenh kho loh ti puh he khin ai lo in an chiah le, an duh bak lo mi asi. Mah tein tuah khawh ko lio ah, mi bawmhnak ka herh loh ti khi asi ko. An harnak chim khi an hmang tuk loh. Mi zoh chuk nak ah an rel. Anmah tu nih mi ruahnak hei pek le va bawmh khi an uar deuh. Mah caah cun nu pawl nih an har nak le an tuarnak an chim tik ah khin, va inn pi le va ngaihpiak, va tuarpi lennak khin , hngap tiah bawmh le phisin piak timh rumro an i hnawhcham.\nVenus ah zeitindah an rak nun ve\nVenus minung pawl cu, phun dang te an rak si ve. An sunhlawih mi thil ai dang. Duhdawtnak, mui dawh le thil dawh, bia i ruah, pakhat le pakhat i pehtlaihnak le pawlkomhnak te pawl hna khi an rak sunhlawih mi cu asi. An caan vial te hi pakhat le pakhat i kilkamhnak, i bawmhnak, le i zohkhenhnak ah an rak hman dih. Hawi he um ti kal ti tuah ti le midang he i kawp in an um ah khin, thinlung hnangamnak an hmuh bik. Inn tha tha le lam tha tha sak nak cha cun, i rem te le, lungkhat te le i daw te in khuasak kha an duh deuh. An nih caah cun technology lei thanchonak nak in minung le minung pehtlaih thiamnak lei te hna hi biapi deuh ah an ruah. Uniform an i hruk tik zongah Mars minung pawl nih a fimthiamnak le an thilti khawhnak langhter an duh ruang i a ihruk bantuk si loin, Venus mi pawl nih cun a nuam in an theih caah an ihruk , atu le tu thlen khi an duh fawn. Neihniam te khuasak ti le i chawnhbiak khawh peng khi an lung hnangam bik nak pawl asi. Venus hrimhrim ah hin pangpardum, restaurant , shoppingcentra le ti pawl a khah in a khat an ti J Hal lo na buin, mi bawmh khi dawtnak sunglawi ahcun ruat hna kaw, thil tha ka tuah tiah an i rel ko. Pa pawl nih cun zumhlo le upat lo ah an rel tawn mi asi diam ve.\nMars minung pawl cu tinhmi phak/ goal tung phak timi an buai lio ah, Venus minung pawl cu i pehtlaihnak kongah an buai ve.\nMars mi pawl cu restaurant ah rawl an ei. Aruang cu; rawl hei cawk, hei chumh, kheng hei tawl kan luat le atha tuk an ti.\nVenus mi pawl cu restaurang ah rawl an ei. Aruang cu an i hawikomhnak fehter an duh, bia i ruah i, hawi thinlung in bawmhnak hei pek, cun mah zong nih hmuh ve an duh.\nVenus mi pawl cu an sining( nature) hrimhrim ah, thil hei thatter chinchin peng khi an duh. Pakhat khat nih a tlamtlinlonak te an sawh sual ahcun mah kha biatak tein a ruat. Mars mi pawl cu an sining hrimhrim ah atha ko mi cu ti khan um ko seh , a rawk lo mi cu remh ding asi loh, ti khi an si ve.\nMah tin sining ai dang mi Venus le Mars minung pawl hmunkhat ah an van I ton tik ah:\nNu nih adawt tuk mi Pa, kha bantuk a sining a theihthiam lo i, amah nu lei kap in atha rua ati mi , ruahnak cheuh le bawmh rumro a timh ah cun, adawt mi Pa cu a thinlung lam fak lai. Ka dawt ruangah ka tuahmi ziah a thinhan hnga tiin khuaruah har in um khawh a fawi te. Pa mit hmuh ahcun nu nih a van bawmh cang ka khan, dawtnak ngeilo nu , mi zumh hmanglo nu le sawi thawng nu ah ai cang diam. A caan ahcun pa nih thil an tuah tik ah , holh lo le dai tein na um piak ah khan a caah bawmh taktak bawmh asi kho.\nPa nih adawt tuk mi Nu , asining ai dang mi kha a theih ve a hau. Nu nih an harnak an chim tik ah khin aphi (solution) ngah an duh caah asi theng loh, pakhat le pakhat neihniam nak caah an chim mi asi tawn. Pa pawl nih a phi rumro kha kawl timh ding asi loh. Dai tein ngaihpiak. Umm hei ti piak i, a kuh hna hei kuh, a puk hna hei puk, a muai hna hei muai piak ah khin a tlamtling ko.\nRuahnak cheuh rumro hman i sum le bia ngaih piak cawn, mah pahnih hi Nu le Pa pawl hmunkhat khuasak ti tik ah a biapi ngai.\n2014-03-02 @ 13:29:00 Permalink Relnuam Kommentarer (0) Trackbacks ()\nTuni cu March thla nikhatnak asi. Mitam pi caah cun, ni sawhsawh le\nni dawh te (normal and nice) asi kho. Mi cheu caah asunglawi mi le\nman a ngei ngai mi asi kho. Nang na caah zongah atha mi Ni asi lai\ntiah kai ruahchan. Ni tha asi khawhnak hnga nangmah nih tampi na\ncontrol khawh, na controll khawh lo mi zong asi thiamthiam ko. Kan i\nlo cio lo cu teh, zei ti awk dah atha .Kontroll khawh tu rak i zuam.\nKeizong kai zuam cuahma ve hih.\nKa thawh ka in, internet ka kau le zeithil dah a cang hnga tiah ka zoh,\nAtu lio cu Ukrania ram buainak lawngte khawi ka, news rel paoh ah asi\nko. Kan sianginn ah ca chimtu kan saya pakhat hi, Ukrania in ara mi cu\nasi ve le, nai hrawng cu an ram kong a ruah ah athinlung nuam lo tuk ve\ntimi khi a lang ngai tawn.\nKan hawile he bia kan i ruah hna le US le EU ram cozah pawl nih dawichuahmi\nle tlaihding kawlmi pawl poah hi cu Russia ah zam ding asi ko rua hih.\nKhi bantuk minung pawl an caah cun Russia cu dornak tha bik le huhphentu\ntha bik asi ko. Russia batawr hi cu kan ti.\nHi hnu ah tam deuh in, ca tha deuh le rel awk thlak deuh mi, kan tial piak te hna\nlai. Na ka len caah kai lawm.\n2014-03-01 @ 11:01:00 Permalink Relnuam Kommentarer (0) Trackbacks ()\nMarch thla nikhat nak ah a cangmi thil tete\n2014-03-01 @ 09:54:46 Permalink Relnuam Kommentarer (0) Trackbacks ()\n2014-02-28 @ 15:51:38 Permalink Relnuam Kommentarer (0) Trackbacks ()\nVårgårda khua ka tlawn lio\nLife is struggle, accept it. Never give up. 2014\n2014-02-28 @ 09:50:38 Permalink Relnuam Kommentarer (0) Trackbacks ()\nTuar zia ka thiam hin lo\nKa chuah ka in mi vantha bik kai ruah cu, ka dawtbik\nhe kan I duh lio hi asi. Kan karlak ah chemistry atha tuk .\nNikhat ah nazi pa 5-6 kar lengmang Oovoo asilole Skype in\nmui I zoh pah in kan I chawn. Kan I duh ka te le bang cu\nkan I chawnh ahhin, ngol kan hngal deng tawn loh. Nikhat le\nbang cu  nazi 11:42 chungbak kan I chawn. Thinlung nih cun\na duh rih ko nain pum nih a celh lo caah kan ngol chung mah\nNi cu. Holh ngei lo mi hlah maw ka si tiah, amah he cun bia hi\nchim cawk lo ka ngei. Bia kan chim lo hmanh ah kan mui te kan\nI zoh ahcun hna ngam nak in ka khat. Chun ni tlak sms kan i kua\npeng fawn. Ka caan khi za ah za bak amah sinah ka pek, ka thinlung\nzong,  kai ruahchan nak zong amah sinah ka bunh dih cikcek.\nZeithil ka tuah mi poah a nuam dih I tlam a tling khun in ka thei.\nKa caah cun amah nak in a thlum deuh mi an um ti loh.\nThlumthlum tiah ka auh tawn. A mah caah hin biazai pakhat te ka\nrak phan bal.\nZaang tlung ai ee, Sikpar Dipa hluan Tangkhawng cun\nThlum ai ee, Kumhlun thlah le Kumthar don,\nSungkhun ai ee, a le suimilam caan hrek hna nih,\nEen camcin ee, lawmhnak mui le hmai nih,\nMawi khun ai ee, Mit ton thil tinkim nih,\nThawng chin kai ee, ingchia kan duhnak nih,\nFek chin lai ee, a thiang kan dawtnak zong,\nFiang khun ai ee, hmuh sung ton har bia nih,\nKa baang lai loh, kan duh kan dawt,\nKhuazaa thang seh, tlangzaa cul seh, kan duh dawtnak\nHo van hai hlah nang he cun, thim dang um loh,\nKei ca nuaithong rual lak ah nang lawng, kan duh,\nKan dawt tuk fawn kha mu, thlumthlum.....tiin.\nKa duh ning le ka caah a thlum zia ka chim duh mi asi.\nKa duh siling lio ah, caan sau a rau loh, kal tak a ka timh than.\nAruang ai ngeih ve. Minung pahnih kar lak ah a dir caah.\nPakhat deuh ai thim. "Fah nak pek hi kan timh mi asi lo "\nati ko nain aa ka duh ve ko nain aa ka kal tak mi khi cu\n" fahnak pek timh" he zei dah ai dan nak um hnga?\nKa duh tuk le ka dawt tuk a theih ko buin.\nDuhnak cu chemistry asi le feel a awl tuk. Thil pakhat ai palh mi\na can sual zong ah theih a fawi tuk. Phiat aa ka timh ti khi  hmakhat\ntein ka theih colh , kan bia chim dan le kan text i kuat mi in. Apoi nak\ncu ka duh tuk cing ling lio asi le Kai ready kho loh. Zei ti hmanh in\nthlah dingin ka siang kho loh. Kai zumh kho loh. Zaan bak khi Kai\nhngilh kho ti loh.  Kan dawt tuk kan duh tuk, zungzal caah kan ham\nkan pahnih in kan i ti  cuahmah ko lio ah , ziah hme khuazing mah\nbantuk hi ka cung ah a tlun hnga! ka ruat kho loh. Ka thinlung khi tuk\ntuk tiah a tur, ka takpum a thir dih. Ka lu a fah chel, ka lung a mih\nchel, ka thaw a ip chel. Nunnak sullam zong hngalh a har cang.\nAi si bal le ai ngiar bal si u sih law,  athat lo nak ka ruah hnga\nI a tuar nuam deuh kho men.\nZing Ka thawh ka in asi le, chun ni tlak  khi ka lung a mui. Normal\ncun kei hi a merh duh ngai mi ka si nain mah Ni thok cun merh\nkhawh asi ti loh. Ka lung a tur ning a fah tuk caah Ka thu kho  loh,\nka it kho fawn loh. A bawh in ka bawh ah tlawm te ai ning deuh.\nKan i ruahchan lo tuk mi thil kan cung a tlun cun a tuar thiam ding khi\na har taktak ko. Kan duh mi caah cun zeipaoh asi ah tiin ,\n" zaangfah tein ka kal tak hlah, ka tuar kho lai lo" tiin nitin\nKa nawl peng.\nKei cu mah te lawng khuasa mi ka si le student pawl umnak ah rum fate\nah khin ka um kaw, 19 meter square lawng asi. Kei cu sianginn ah tha tein\nca ka zoh le inn ka phanh cun amah he  I chawnh ding lawng Ka ruat tawn.\nInn ka phanh cun ka thin lung ah amah lawng te a chuak, ka mitthlam ah\namah lawng te a cuang. Rawl ei duhnak thinlung hrim zong ka thlau.\nZaan ka mang zongah atu le atu te ka hmuh. Kai thangh i ka si vangh ning\nkhi celh awk tha loh. Ka pum khi zuurr tiah a thir dih. Tlawmpal zuu\nka din piak ka ti le ka thin nuamh deuhnak pakhat zong a um loh.\nPakpalawng asi ko.\nNgaihchiat kan ton caan ahhin mah lawng um cu atha loh.\nSaar thih in thih a fawi tuk. Khi bantuk can poah ah ,\naho kan si zongah familj le hawikom theu panh an si ko. Sianginn zong\nkai khar chung. Hawi le he group in assigments tamtuk kan ngei\nko nain, ka pum in ka um zong ah ai hlei loh. A tu lio cu a tlau mi\nbantuk khi ka si ko. Ka chung le sinah le hawi le sinah lungthin\ndaihter dingin  ka tlung. Atutiang ahcun zei ai hlei rih loh. Zeitluk in\nfak hmanh seh law, tuar har ko hmanh seh law, amah nu  ka thinlung in\nvan thlah dingnak cha cun, i thih pi kai ham deuh rih ko. Sianginn\nkai nak ah kir than ding zong khi ka tuak kho loh, ka rum\nchung ka luh cun ka ngai tuk lai le, umhar lilen nak nih\na ka cheu dih lai,  loneliness will tear apart me.\nAtu lio ahcun ngaihchiatnak taw ne ka phan. Thih khi ka ca ah\natha deuh hnga lo maw ti zong atu le tu ka ruat.\nSimanhsehlaw semhrisih kan si lai timi khi ka zumh peng\nkhawh rih. Mah nih khin aa ka nun ter rua.\nKan thlah kho lai loh.\nKan duh kan dawt tuk ko.\n2014-02-27 @ 08:59:00 Permalink Relnuam Kommentarer (1) Trackbacks ()\nNih chuak te\nBy Jonas Gardell.\nPa Ro hi hawi lak ah a cuang khunmi, centrum, si aduh. A ruang cu amah zong nih a hngallo. Nain cubantuk mi si cu a duh. Mi nih theihmi si a duh, hmunkhat khat amah a um lo nak zongah a kong rak ceih hna seh law aduh, mi nih mitha asi tiin rak duh rak uar mi si a duh.\nMi biapi ngai si a duh.\nAtu le tu hi , Jonatan chiandeih – thinlung ngei pa a thih bantuk khan, thi ning law, mi zapi nih ka tah hna seh tiin chunmang a manh lengmang. Chiandeih- thinlung ngei unau hna an tuanbia a rel paoh le a mit thli hi ai thlak. Amah le mah khi a rel mi tuanbia chung I mi tha , dawtnak ngei tuk mipa ah khin ai can ter tawn.\nAlung chungah a ruahmi cu(fantasy) an inn bak a kaang le Nu Tial bak khi a keng in ai khinh I, inn cung dot bak in a zuan pi. Cu lio ahcun a nunnak a liam.\nPathian bang khin an tah!\nA khan hawi vial te , an khua mi vial te an tap dih.\nPa Lung a tap. Alian zong a tap. Cu lawng hmanh asi rih lo mihrut nu Ngunbor hmanh a tap I, a cung I thil tha lo arak tuah mi vial te le a palhnak vial te kha a hun I chir ruang mang.\nJenny cu hnemh khawh zong asi ti lo.\nZaangfak tein Jenny cu! Pa Ro nih a thih tak hnu ah ahodah a hawi asi ti ne lai? A caah a awl hrim lai lo mu.\nCun a tantak mi a chung le; Nu Tial, a nu le pa cu hna cu, rawl dumnak cabuai ah lung kuai buin, dai tein an thu. Nu Tial cu a rawl kheng cu a zoh I, a lemh kho lo nain ai hne . Pa Ro a thut tawn nak hmun cu a hei zoh I a lawng ai cang.\nRita cu minung pali caah hmun a thianh fa tin te , atu cu pa thum lawng an si a hun hngalh than tin te a tap peng. Mi zapi te an tap dih. Sayamah nu zong a tap.\nA khan hawi za tein ruak vuinak ah an ra dih. Amah kong ruat bu in, Psalm hla hna kha an sa I , pangpar hna kha a thlan cungah an chiah piak. Pa Ro tu cu a thi cang. Ruak kuang chungah a it ko.\nAho hme nuamhnak a chuahpi ti ne lai, aho hme capo a sai ti ne lai, aho hme hngal bal lo a kan hngal ter ti ne lai? Aho hme a tang ti?\nSayamah nu; Dawtmi Juha aw........\nThinlung tampi pek ding mi si ahcun, thih zong khi man a ngei ngai ko.\n2012-02-23 @ 10:15:14 Permalink Relnuam Kommentarer (0) Trackbacks ()\n2012-02-22 @ 22:52:17 Permalink Relnuam Kommentarer (0) Trackbacks ()\n2012-02-22 @ 22:41:09 Permalink Relnuam Kommentarer (0) Trackbacks ()


Zoh dawh lo video hi:Nungak nakin nutung nih an zoh deuh bak ko – Onlinenungak\nAtu tan i kan rak tial mi na rel ah hin na khuaruat an harh te men kho.Mah bantuk kong kan tial tik ah cheukhat cu an duh lo.Chin mi kan nunphung he ai ralkalh tibantuk in an pom i si lai cu.Nain kan theih awk asi ko timi nih cun kan tial ve thithiam ko lai.Arel huam lo mi caah lonhtak ding asi ko tihi kei ka pom ning asi.\nZohdawhlo nu le pa i tinak(Nu/Pa tuahnak) video hi nupi ngeicia pa nak in pasal ngeicia nu hna nih an zohdeuh timi cu hlathlaitu hna nih an chim.Aruang cu pa nak in nu nih hin zohdawh lo video( nu le pa) i tinak hi pasal ngeih hnu ah an rak zoh huam deuh ti asi.\nNupi ngeicia pa nak in nu pasal ngeicia nih zoh dawhlo video( nu le pa i tinak) hi an rak zoh duh deuh .Research tuahtu hna nih pasal ngeicia le nupi ngeicia hna nih zeitluk indah zohdawhlo video( itinak) horduh nak kong hi an dothlat hna tik ah hin Nu 9% hna nih pasal ngeih hlan ah an zoh lio ah pasal ngeih hnu ah 28 % nih an zoh tiah an langhter.\nNain Pa nupi ngei hlan ah 23 % nih an zoh ve i nupi an hun ngei hnu ah cun 14 % lawng nih kan zoh tiah an ti.Nupi ngei hnu ah cun an zoh a tlawmdeuh tuk cang tinak asi.Nu le pa kar ah horduhnak video hi nu hna nih pasal an hun ngeihnu ah an rak uar deuh tinak asi.\nHlathlaitu hna nih nupi pasal ngei hnu ah nu le pa ihti duhnak an ngeih ningcang an dothlat tik hna ah 13 % pa le 12 % nu hna nih nuthil zawn theng te ah tuah an i lunghuih timi asi.2 % pa hna nih hin tol chungah tuah an ilung hmuih lio ah pasal ngeicia nu hna nih cu 0.4% nih tol chung cu an duh.Nu le pa ihti duhnak thawhnak ituaitam hnu ah tuah hi pa 5.9 % nih an duh lio ah nu cu 6.9 % an kai.\nCucaah nupi pasal ngei hnu ah horduhnak video cu pa nak in nu hna nih an zoh huam deuh tihi asi.Aruang bel zeiruangah hitihin pasal ngei hnu ah an zohduh deuh timi bel an langhter lo.Pa tamdeuh cu nupi an hun ngei hnu ah cu chungkhar le an zatlang bu ah hmaithlak in an cawlcangh cang tiah Sexologies Journal an langhter.


Lai Nu Ṭhanchonak Dawnkhantu Hi Zeidah A Si - Senri Cazual\nSalai Bawi Hlei Hu / New Delhi, India\nLai miphun cu sifak retheih ngai in chun nilin lakah tuhmui tlaih in lo a thlo i rianhrang a rak ṭuanmi, Seihnam in thil phorh in nilin le ruahsur lakah chuk le cho kal in rian a rak tuanmi miphun kan rak si. Fimcawnnak ti zongah hmuhnak le theihnak a rak tlawm ca ah Pupa chan ah cun Laimi kan phung ah nu le pa tlukruannak a rak um lo. Nu nih ro an co kho lo. Nu nih phun an tung kho lo. Nu nih hruaitu an tlai kho bal lo. Chungkhar zongah Pa hi chungkhar lutlai bik a rak si zungzal. Nihin kum zabu 21st chan ah cun Lai miphun kan ṭhancho ning tuak ah khuaruahhar in kan ṭhangcho ve cang. Kan ṭhancho tiah ka ti tik ah micheukhat thinlungput ah a rak um ding biahalnak cu vawlei nih a rak sempimi chawva: sui le ngun hlawnthilri pawl an si kho men. Kha lawng kha ṭhanchonak tahfung a rak si lo. Ram pakhat, miphun pakhat ṭhanchonak he aa pehtlaimi cu thinlungput le nuncan ziaza, cun kan khuaruah ning le kan nunphung ah Nu le Pa covo aa tluk tein ruahpiak thiam zong hi a rak herh tuk mi ṭhanchonak lam a rak si ve.\nNunphung: Miphun pakhat a tthanchokhawhnak dingah a rak herh bikmi cu nunphung ngeih hi a rak si. Nain kan ngeihmi nunphung ah nu le pa thleidannak le tlukruanlonak a rak um ahcun cu bantuk miphun le ram nunphung a rak i ngeihmi hna cu an ṭhancho ding tluk in an ṭhangcho kho lai lo . Kan ngeihmi nunphung nih mipi tlukruannak ding covo a kan pek lo le ṭhathnemnak a um lo ahcun cu bantuk nunphung cu kaltak/hlawt ding a si ko. Hlan lio khuachia le khuavang hna an rak biak le an rak zumh lio chan i nunphung kha atu tiang kan i tlaih peng ding a si ti lo.(Upama)Kawlram cu ralkap uknak nih kum saupi a rak ukmi ram a si ca ah a hlei in Nu le Pa tlukruannak a rak um lo tluk a si. Kan biaknak, kan zatlang nunphung le kan Cozah phung nih ‘’Nu le Pa tlukruannak a dawn sual maw” timi biahalnak tuah phu te a si. Tulio Kawlram Uknak Phunghram zongah ‘’nu nih aa khatmi rian ah cun pa he i tluk tein covo le thlahlawh a hmuh ve lai” ti a um. Cun a um ṭhan rihmi cu “rian khanhnak ah an thiamnak nih a tlinh ko ahcun miphun, biaknak, nu le pa thleidan a um lai lo” ti a um rih. Cucaah kan phunghram nih cun Kawlram ah “ nu le pa dirhmun thleidannak a ngei lo” ti kha a fiang. Cu ti a si ah, phunghram a hmangtu minung nih cucu a zul kho maw; zoh hman usih President Thein Sein nih “biaknak pakhat le pakhat kar i ṭhitvatnak phung ser dingah hung tuaktan u” tiah Parliament Speaker Tura Swe Mann sinah ca a kuatmi kong kha a si. Hi “interfaith marriage law” hi phungki cheukhat nih biatak tein an aupi i; Buddhists nu kha biaknak dang pa nih an vat duh a si ahcun i vennak ca ah an sermi phung a si. Afiang ngaimi cu Biaknak kilven/rumven duhnak thisa an ngeih tuk ca ah an sermi a si. Cucaah zalonnak a um lo. A hmangtu pa pumpak hrim nih Nuhrin covo hi zei tluk in dah mi zapi nih an ṭihzah i, an upat awk a si timi hi sunglawi deuh in le man ngeih le kilven thiamnak ṭuanvo ngeihnak in Nu le Pa tlukruannak phung a zul kho lo.\nZatlang Nun: Nihin Laimi nih teh..kan Lainu hi niam tuk ah kan chia ve sual hna maw timi hi ruah lo awk a ṭha lo. Hlan pipu chan ah cun Nu cu pa nih niam deuh in rak zoh le chiah an rak si tiin an rak chim tawn. Pipu chan ah cun Nu hruaitu siter an duh hna lo. Nu cu pa hruaimi kuttang lawngah um ding in an rak ruahpiak hna. Atu lio chan hmanh ah micheukhat hmur le awkaa in a chuak tawnmi cu: Nu thil ti kho deuh le biachim kho deuh an um ahcun cu Nu cu pa bantuk a si, Nu zong a lo loh, bia an chim kho tuk tiah an kong ceih lengmang an si. Chungkhar hmanh ah Nu cu chungkhar ro kan tincoter hna lo. Pa lawng hi chungkhar ro tincoter an si. Hi bantuk hi nunphung cu a si ve ko. Hi bantuk tlukruannak a rak um lo tukmi ruahnak le lungput nih hin pei kan Lai Nu ṭhanchonak lam cu a rak dawnhkhan tuk cang cu! Kawlram ah hin nu le pa covo kong he aa pehtlaimi “ fimchimh cawnpiaknak thazaang a tlawm tuk ruangah Nu pawl cungah tuahtonak le buaibainak hi tampi kan zatlang nun ah hmuh le theih khawh a si. Cu hna pawl cu: Nu a si ruangah tukvelh le lungfahternak, hramhram in chiatha lei he pehtlaih in sal ah hmannak, zuarnak, hramhram in tlangrian ṭuanternak, chungkhar covo pawl hnonpiaknak pawl ah hin harnak an ton tam bik.\nFimcawnnak: Vawleicung ah Nu fimthiamnak lei in minthang le hruaitu minthang an tampi ko nain ka vun tar lem lai lo. Fimcawnnak lei in kan zoh ahcun thazaang kan pek ngaingai cang tiin ka hmuh. Kan ṭhancho kan ti ko lai. Amahbelte kan ram a sifaak tuk le uknak a chiat tuk ruangah fimcawnnak lei ah kan hmuhtawnmi thil a rak tlawm a rak niam tuk. Ramdang pawl nih zei dah an cawn zei dah an tuah, ramdang ah zei thil dah a chuak timi zong kan rak theih kho lomi thil tampi a rak um. Cu ruangah ramdang ah Nu hruaitu zohchun awktlak le an nun cawn awktlak dingmi nu hna kan rak theih hna lo ca ah nihin kan Lainu hruaitu minthang a chuak hnga ding pawl vialte ṭhanchonak dawnkhantu pakhat ah ka ruah vemi a um. Cucu kan hmuh tawnmi a rak tlawm tuk ruangah a si . Cu bantuk theihhngalhnak chambau le tlawm tuk ruangah nu le pa tlukruannak ah kan thleidanpiak hna.Chungkhar harsat tuk ruang le tangka phaisa lutmi tlawm tuk ruangah a cheukhat chungkhar nih cun (Nu) cathiam deuh an um ko zongah fapale tu sianginn ah kan chiah/kaiter hna. Fanu belte zei tluk cathiam le mifim hmailei hruaitu ṭha a rak chuak kho ding an si zongah amah cu a pasal/va a ngei te lai i, inn dang ah a chuak te dingmi cu pei a si ko cu kan ti hna. Sianginn kaiter duhnak ngei lo in nu le pa tu hi rian rak kan bawm ko seh tiah kan ti hna. Theihpiak thiam ding a simi hna cu; Nu pawl cacawnnak ah thleidannak a um nakhnga lo ding ca ah Pa he aa tluk tein cawnmi ca, sianginn luhter khawhnak nawl pek ding hi a si.\nRianṭuannak: Kum caan saupi cu Nu rian Pa rian tiin, hlan pipu hna nih an rak ṭhen/thleidanpiak hna, atu chan tiang hmanh ah hin Pa cheukhat nih cu bantuk ruahnak le lungput a ngeimi mi tampi um rih a si. “Coka rian cu nu rian” a si ti phung lawng kan ruahnak ah kan i ṭhanpi ve cang rua. Chungkhar khua saknak zongah Nu pawl lutlai siter kan duh hna lo. Acheukhat hmunhma ah cun Nu bia in bia tlukter hrim cu kan i nautat tuk hoi rih. A fawinak in kan chim a si ahcun, Nu cu Pa hruainak kuttang lawngah an um lai, Pa nih a chimmi le a fialmi rian poh a ṭuan lai timi lungput pakhatte lawng khi an rak ngeih. Ram rian le biaknak kong le bang ah cun kan zualhma chinchin ko rua. Kan Bible chungah (Lappidoth Nupi Deborah) zong kha Israel mi hna biaceihtu ding le hruaitu dingah Pathian nih a rak thim ve ko kha mu (Biaceihtu 4:4) hika zongah ka langhter duhmi cu Nu zong nih ram biaceihtu ding rian an ṭuan khawh ve ko. Nihin Khrihfabu rian ah Nu Reverend le Pastor zong a min tein tlawmpal an hun um ve cang. Nain Uknak lei rian ah cun an um rih lo. Ram rianṭuannak ah cun Nu hruaitu cu kan Laimi chungin an um hrim lo. Vanṭhat ah Nu MP pakhat hnih te kan Chin ram chungin kan chuak ve cang ca ah lunglawmh awk hrim a si i, upat pek awktlak zong an si fawn. Nain vawleicung ram uknak le biaknak lei in kan tahchunh a si ahcun Chin ram chungah Nu rian ah lutlai deuh cu chim awk an um rih lo in a lang. Cucaah, kan Lainu pawl zong anmah nih an duhmi le an thiammi le huammi poh ah Pa he aa tluk in rianṭuan khawhnak hmunhma le covo, rian kai khawhnak thazaang zong tampi pek hna awk a si.\nKan Lai nu ṭhancho khawhnak ding lam le an covo kilven thiamnak, hramhram in nu cungah tuahton-\nak khamhnak ding ca ah a bik in fimchimtu ding le khuakhan lairelnak ah Pa nih kan telpi hna le thazaang kan pek hna hi a herh bikmi a si.Miphun pakhat a ṭhanchonak dingah Nu an dirhmun a ṭhat lo a si ahcun ram le miphun cu zei tik hmanhah a ṭhangcho kho taktak bal lo. Nu kha an dirhmun in kan cawisan hna lawngah kan zatlang nunphung le khuasaknak nun ning zong kha a ṭha deuh. Cu bantuk nu le pa tlukruannak a um khawhnak ding ahcun kan zulhphung le kan upadi nih a onhpiak lawng a rak za lo. A lam kip in hmunhma pek zong an herh. Ramkhel bu le biaknak bu tungtlang ah siseh, Community le Organization bu fa tete zongah nu an ṭhutnak kha kan chiahpiak cia hna zong kha a rak herh chih rih. Cu bantuk in Nu le Pa karah i theihthiamnak le rianṭuanṭi khawhnak thazaang kan pek lawngah “ Nu ṭhanchonak dawnkhantu a simi nunphung le upadi le ruahnak ṭha lo pawl vialte cu kan khamh khawh lai. Kan ram Ramkhel rian ah siseh, Luhmuzi, sipuazi le zatlang nunphung kong ah rualrem tein khua kan sa ṭi kho lai.\nPreviousThlacam Kong ah Mifim Bia\nNextLiam Ai Kun Law


KNLA Hriamtlai Nih Ralhrang Minung 20 Leng An Thah Hna - Chin Eleven News\nKNLA Brigade 5 Ah Ralhrang He I Kahnak Ah Ralhrang 20 An Thi; August 17 in 20 tiang nili chungah KNLA Brigade 5 ah ralhrang he i kahnak voi 30 a chuak i ralhrang lei in 20 an thi 3 hliam an tuar.\nKNLA hmunhma Dutathu pengkomh Brigade 1,Tawngngu pengkomh Brigade 2 le Ngianlepin pengkomh Brigade 3 ah ralhrang nih cawlcanghnak an tuah caah i kahnak a chuahnak hi a si.TCP\nRelchap: NUG radio line kong ah bawmhchanhnak a um ahcun hmalak nan si lai tiah ralhrang phu nih an thanh; (NUG) nih an chuahmi radio line kong ah bawmhchanhnak a um ahcun phungning in hmalak nan si lai tiah ralhrang kuttang runvennak zung nih nihin ah ralrin pek nak ca an chuah.\nRalhrang phu hna nih dawr ah zuar mi radio hna cu chuhpiak ding in le China ramin radio kuat mi zong rikhiah piak ding in nawl an chuah, cun Yangon khua Bukalay dawrlam lei sakamung(စဂမုန္းပြင့္ကုန္တိုက္)ah zuarmi radio hna cu an lak tiah theih a si.\nRadio NUG nih thlah mi cu August 20, zaan suimilam 8:00 ah voikhat, voikhat an thlah ah minute 30 chung an thlah, radio an thlah nak phun cu 10 Band Digital Radio in Shortwave meter 16/VHF 17.71 in ngeihkhawh a si cang lai tiah NUG nih thawng an thanh.#The Irrawaddy


Video: Khah Hmaikhuh (Medical Mask) Kongah Ralrin A Herh Taktak Mi Dr. Pari Nih A Chim Mi – Chin World News Evening\nFebruary 17, 2020 February 17, 2020 Salai Van Theihtlei\nVideo: Khah Hmaikhuh (Medical Mask) Kongah Ralrin A Herh Taktak Mi Dr. Pari Nih A Chim Mi Hi Rak Ngai Ve. Atu lio COVID 19 zawtnak kong he pehtlaiin Dr. Pari nih Hmaikhuh ( Medical Mask) hman tikah ralrin a herhnak kong he pehtlaiin zeitindah kan hman ah aa tthat bik nak le kan caah a herhmi a chimnak video tawite hi rak ngai ve. A tangbik ah video um lai.\nRelchih: Kan Umnak Ram Cozah Phung Zulh Awk Ah..FIGHTING: Kan pa nih khual a ka tlawm tak caah video ka tuah khawh lo caah Ka fb hawi le vialte um har phen ah ka tial sawhsawh. Tu lio cu Christmas le kum thar can karlak te a si caah Christmas rim cu a dai rih lo. US president cuh ai zuam pawl abikin democratic party candidate hna nih an timeline ah Christmas bia cah an tial cio. Jesuh hrin a si tikah ralzam dirhmun a phan ve i mipem le ralzam hi kan dawt le kan dirkamh hna ding a si ti hi an langhter cio. Abikin phung ning loin US a phanmi mipem hna hi US rammi bantukin ngandamnak covo hi an ngeih ve awk a si an ti.\nPresident Trump cozah nih” Phung ning loin a lut mi” cu sual phunkhat ah an ruah ve i an doh. Phung ning tein timi “dinnak” kha an i tlaih ve. An mawh lo nak a ruang tampi a um lai cu. Pathian cu dawtnak zong a si i dinnak zong a si. Zumtu tak nih cun dawtnak cu ngeihcia a si i cu dawtnak a san le niam tu cu kan i dang cio lai. Zumtu tak nih cun dinnak tuah duhnak lungthin zong ngeihcia a si i tuahmi a tlawm le tam cu ai dang cio lai. Kan tuah thlu kho ve ve hna lo.\nNain kan umnak ram cozah nih a onh lo mi phung le zung nih a duh lo mi thil tuah cu kan hrial awk hrim hrim a si. Hi phung kan buar mi ruangah kan sungh man hi a tam tuk hringhran cang. Ka pasal i a pa Pu Sang Vung nih a fapa le pahnih sinah a thih lai ro a vuihta mi hna cu cozah phung he ai kalh mi thil rak tuah hrim hlah a ti hna. Kan umnak ram cozah phung zulh dingah…FIGHTING. Credit: Dr. Pari\nHmaikhuh ( Medical Mask) Hman Ning Cang Kong\nPosted by Dr. Pari on Sunday, 16 February 2020


HI BANTUK IN KAWLRALKAP HI PHOMH LAWLAW AN HAU CANG – The Chinlung Post\nIS ralhrang bu tluk in a sualmi ralkap le police nih minung an kahning hna le an tukvelhning hna cu khuaruahhar a si.Hi tluk luammam in ralkap hruh le sual hi amak kho tuk. Bia le hmurka nih a chim thiam lo. Thin a hung tuk. Celh ding bak a si lo. An miphun hawi zong an si, minung hawi zong an si, hriam zong a tlai lomi hmuhchih le hmaitonh bak in an luh tiang hna i an kah komi hna hi thin a hung kho tuk.\nMipi nih dohning an thiam lo cun ralhrang nih an cil dih sual hna lai phan a um ko.Hriam tlai bu zong nih bom he hriamnam he ramchung ah lut hna seh law bom puah hnawh hna seh kap chih pah hna seh law a hmual a thawm cem lai tiah ka zumh.Cu lo cun ralkap hrut pawl hi minung hawi kah le thah pei an i nuam tuk cang khi! Credit: Luther Tin Hre\nThawngpang Dang: Kawlralkap nih tharum in uknak an lak dih hnu ni 45 a rau hnu March 17 cu Myanmar ram ah chuah le phawt zamh asi mi Private Newspaper pawl cu chuah khawh asi ti lo. Private Newspaper vialte lak ah San Daw Chain Daily Newspaper lawng hi Kawl ralkap nih uknak an lak thok in March 17 tiang pehzulh tein an chuah zungzal nain March 17 thok in Newspaper chuah kan ngol cang lai tiah thawngthanhnak an tuah cang.


GOOD NEWS: PI NOAMI LIAN A LUNG AA THLENG CANG, UAR A UMTUK – The Chinlung Post\nThawngpang tthatuk asi cang. Pi Noami Lian cu a lung aa thleng cang, uar a umtuk hringhran. Pi Noami Lian cu CDM ah aitel lopin ah zung zong akai pengmi asi. Culawng siloin CDM cawlcanghnak hna cu ralkap le palek sin ah thawngthanhnak atuah hna tiah theih asi i, Hakha Chin Oo Sii mino hna nih ralrinnak an pek. Ralralinnak an pekmi cungah Pi Noami Lian cu alung aa thleng cang.\nHi konghe pehtlaiin Chin Oo Sii Mino Bu nih thanhnak an vun tuah tthan mi cu Breaking News: Hakha Chin Oo Sii sang khuasa Pi Noami Lian nih Zungkai ti loding in le CDM ah i tel dingin Chin Oo Sii Mino Bu sin ah a chim caah a cungah lunglawmhnak tampi kan ngei. Cucaah, Online Media, Media hna le pumpak facebook page ah Noami Lian konglam nan tar mi vialte nan rak Delect than colh nak lai Upatnak he kan in nawl hna tiah Chin Oo Sii Mino Bu nih an langhter. Credit: Hakha Chin Oo Sii Mino Bu\nFalam Palek Nih Achim Mi: Kawlralkap nih uknak an lak hnu ramchung buainak konghe pehtlaiin Falam peng i cozah rianttuan, CDM ah aa tel duhlomi hna cungah fak ngaiin mawhchiatnak le palek cawlcanghnak cungah soiselnak pawl Falam Community chung facebook hmangtu hna nih ca an ttialmi tampi hmuh ding a um. Cun hmunkip kaa kip a ummi hna zong nih an hmuh ning an langhter cio hna. Zeiruangah dah Falam Palek rianttuantu ah 90% cu Falam nan si, GAD ah rianttuan pawl zong asang bik in Laimi nan tam fawn ko,\nPenghuap Fimthiamnak zung lutlai thok in Laimi nan si. Cozah rianttuan ah Falam mi nan tawm fawn. Falam mipi nih zeidah kan duh timi nan theih. Mipi lamzawhnak kan tuahmi nak in nanmah nih rian nan ngol asi ahcun tu i, kan duhmi cu thlakhat hlan ah kan ngah lai si. Zeidah nan ttih, rian chuah maw nan tih, Rianttuantu um loin cozah a dirkho lo. Nan tefa hna caah khua ruat uh, Inn ah um cang uh, Cun Ralkap he rianttuan dingin caanttha lak aa timmi party hruaitu pawl zong kan in theih dih hna.\nRak i ralring uh teinak kan hmuh ni ah…tiah langhter asi. Hi konghe pehtlaiin Falam palek pakhat nih atanglei bangin a chim. Nan cabia langhtermi a tthatuk. Asinain Palek cu mu, a dang cozah rianttuan sisehlaw midang nak cun kan chuak hmasa ko lai. Midang cu an chuak i CDM ah an i tel kho. Kannih cu kan chuak ni lila in thonginn ah kan um a hau. CDM ah kan i tel kho lai lo. Kanmah palik phung in kum thum thongthlak ahau. Midang bantuk kan si velo ee.


***Vakok.Lian***: Tamil Tiger Pawl An Ciam Hnik\nNizan May 18, 2009 ah Sri Lanka ram chaklei vialte ah Tamil Eelam timi ram dirh ding in kum 25 leng ramtang ah hriamnam he dohthlen nak kawl in Sri Lanka cozah dohtu LTTE lutlai Velupillai Prabhakaran cu cozah nih " kan thah cang, Sri Lanka ram cu terrorist kut in a luat cang" tiah TV in a vun thanh tik ah khuaruah har ngai asi. LTTE - Liberation of Tamil Tigers Eelam timi cu vuleicung ah minthang ' hriamtlai cozah do buu" an si. Kum 25 chung ral an thawh nak ah minung thimi hi 70,000 leng an si i nikhat ah minung pakhat hi LTTE ruang ah thah peng asi ti nak asi.\nVelupillai hi kum 54 asi i LTTE nihcun pathian tluk in an tih i a nawl an ngeihmi asi tiin reporter cheukhat nih an tial tawn mi asi. LTTE nih kumkhat ah US$ 300 million an hmuh pengnak zong hi zeidangnak in ramdang ah an kaltermi Tamil Expatriates pawl nih LTTE caah an hlutmi hrim hi atamtuk ti asi. Cu pin ah South Asia rilicung ah cun duhpoh in atlongleng kho an si tik ah "cozah doh thlen ding in hriamtlai dang pawl nih hriamnam an cawk tik ah Tamil Tigers pawl hi aphurh piaktu hna le a zuarhtu hna asi caah phaisa tamtuk ahmu mi asi. Cun Tamil Tigers pawl cu an dihlak in an hngawng ah cyanide poison dur te ani oih i cozah ralkap i tleihter nak cun " poison hi an din lai i na ni that dih lai " tiah Velupillai nih ati hna. Tutan an thah ah hin Ambulance in an tlik pi lio asi i a mi zumhbik Marine Colonel Soosai timi le Intelligence Chief pa zong an thah chih hna ti asi. Afapa zong thih dawh ngai asi ve.\nTutan LTTE an vun sungh phutnak cu January in tutiang ah ngol loin cozah ralkap nih avun den nak hna tik ah Tamil mipi tamtuk an thi. Acheu chimnak ahcun thla 4 chung ah minung thong 7 leng an thi cang ti asi. British Foreign Secretary David Miliband nih' Kap hnih in mipi an thahtuk hna caah Sri Lanka hi " War Crime Tribunal" tiang ah chuah pi ding tiang achim.\nVelupillai nih a palhnak tiah ruah mi cu:\n1. 1991 kum ah India Prime Minister Rajiv Ghandi cu Tamil nu pakhat afial i mah pumpek bak in atai ah bom aa ngerh dih i Ghandi cu athat ter hna tik ah Southern India ummi Tamil pawl nih LTTE an tanhnak hna kha a zor phut.\n2. Sri Lanka cozah nih 2002 " Kaphnih meithal ngol chungnak= Cease Fire" atuah pi hnu ah Northern Sri Lanka cu ' Independent siloin ' Autonomous Region ' tluk in mah te uknak le cozah i sernak nawl a pek mi kha aduh lo. Eelam ram caah thisen aluang cangmi vialte hna zeirel lo ah ka cang lai ati i mah ' Autonomous uknak kha arak duh lo tik ah Sri Lanka nih zakhat ah zakhat tluk in an ram vun cheu i Sri Lanka le Eelam ram tiah International Border vun cheu ding kha an duh ve lo.\n3. Sri Lanka president tiang a thahter hna i hmunkip ah community leader zong hi tamtuk athah hna tik ah ' Terrorist' in hmuh asi.\n4. 1998 ah Sri Lanka cu Buddhism biaknak azuum mi asi i cu lak ah Buddhist pawl nih Athianghlimbik in an ruah mi Pura ' Temple of the Tooth ' timi cu bom in ava puahter dih hna i vuleicung ramkip le abik in Buddhist ram nih Tigers an huatnak hna zual.\n5. 2004 ah Velupillai mizumh bik asimi Col Karuna cu LTTE in ralkap tampi he an chuak. Cu tik ah Vellupilai nih 2005 Sri Lanka Election kha fakpi in duhlonak avun langhter nain Tamil Tigers aremlo bik pa Mr. Mahinda Rajapaksa timi pa tu cu Sri Lanka president ah ahung kai i atu ah LTTE pawl cu Mr. Mahinda nih sum phomh in avun phomh hna i Velupillai tiang a nunnak avun laak hi asi.\nMi tampi nih Velupillai cu athi lo, Sri Lanka cozah nih lih in achim mi asi ko tiah an chim len i DNA zong thatein test nak tuah hmasa hau ti asi. Asinain tutan Sri Lanka nih LTTE avun den ning hna cu kawm chung ah erh khumh in aphih hmasa hna hnu ah sa hren tuk in atuk dih hna i LTTE pawl caah luatnak lam ahar ngaingai mi asi. Vuleicung ah 'Tamil Pawpi' tiin caankhat arak thangbik pa cu meitil phalh bang a ciam ruangmang ko cang rua.\nPosted by L.VanBlian_blogpost.com at 1:18 PM\naaa,attha ngai ko.kehlei kam hna ah khan zei maw,hoi tuah bantuk,kha tar chih ve law,cun aColor kha,anak cu auar thenglo kei cu,zeitin dik na ruah ,hehe


Khrih Seihnam I Bei Hna Usih – Chin World News Evening\nKhrih Seihnam I Bei Hna Usih\nJuly 4, 2019 Salai Van Sermon\nMatthai 12:28-30: “Rethei le thilrit mi vialte hna, ka sinah ra tuah u, dinhnak kan pek hna lai. Ka seihnam kha i bei u, kei cu nunnem le mitoidor ka si caah ka nawl hi i cawn ve u; cun dinhnak kha nan hmuh lai. Ka seihnam cu a bei a nuam i ka thil cu a zaang,” tiah a ti.\nBawipa nih a bia thluachuahnak kan pek piak ko seh! Vawlei cu Sehtan Pennak tang I a um caah nifatin kan nunnak ah ngeihchiatnak le vansannak caan hna an um zungzal tawn. Cucaah mi cheu khat hna cu cu ngeihchiatnak le vansannak kan ti mi hna nih cun an zumhnak kha a zorter i Pathian he an I pehtlaihnak kha a cat theo tawn. Minung tampi nih kan palh tawn mi cu Khrihfa kan si tikah hin kan duhning tein thil hi kal viar sehlaw kan lam hi tluang zungzal seh ti hi kan duh. Asinain cu ti kan lam a tluan khawh nakhnga le kan phurh a zaan khawh nakhnga Khrih seihnam bei cu kan duh lo.\nRawl a tam mi nih khim a duh ahcun rawl kha a ei a herh bantukin sehtan hnahnawhnak le buaibainak chungin chuah a duhmi nihcun teitu Khrih seihnam beinak he thinlung chung thilrit vialte kha thumh dih a herh ve. Mah zawn I thilrit a ti duhmi cu thinlung thilrit hi a si. Cu thilrit vialte chawng khotu cu Khrih lawnglawng a si.\nKan lungthin thilrit phurh mi a hmu tu cu Khrih a si caah cu kan thilrit vialte a zaan khawh nakhnga a seihnam a si mi nunnemnak le toidornak kha bei a kan fial. Nihin ah mi tampi nih cun kan lungchung thilrit zaan ter nakding ah Nunnem le Doidor cu kan duh lo. Cucaah kan thilrit a zaang kho bal lo. Thla cu kan cam sihmanhsehlaw mi cung ah nunnem in va um le mi toi ah vai I dor cu kan duh lo. Zeitlukin thla na cam zong ah na nun a nem duhlo le nai dortor duhlo ahcun na thilrit cu a zaang bal lai lo.\nKan nun a nem khawhlonak le mi toi ah kan I dor khawhlonak cu mi chambau kan si kan I hngalh lo caah a si. Mi chambau mi palh ka si ti a theimi nih cun mi kha a upat hna I mi doi ah ai dor. Asinain mi palh ka si ti ai theilo mi nih cun mi kha zei ah an rel lo I an nun a hak I mi kha zei ah an rel hna lo. Cu bantuk in midang zei ah a rel lo mi le mi cung ah a cuang mi nih cun Khrih cu zeitikhmanhah an tong bal lai lo I Khrih he ai tonglo mi nih cun nunnemnak le toidornak cu an ngei kho bal lai lo.\nCucaah kan thilrit vialte a zaan khawh nakhnga Bawi Zisuh nih a kan fial bantukin kan thilrit vialte kha Khrih cungah chia hna usih law a seihnam a si mi nunnemnak le doidornak kha I bei hna usih. Bawipa nih kan dihlak caah thluachuahnak kan pek piak ko seh.\nPathian Duhmi Tipil Innak: Thiangthlarau In Tipil Inglo Mi Nih Cun Thiangthlarau Hmuhsaknak An Ngei Kho Lo\nCaan Dongh Hmelchunhnak – Rev. Hoi Cung Tum


ZAKHAT AH ZAKHAT, TEINAK CU DONALD TRUMP AN PEK KO LAI HIH – The Chinlung Post\nZAKHAT AH ZAKHAT, TEINAK CU DONALD TRUMP AN PEK KO LAI HIH\nNovember 17, 2020 admin Knowledge 0\nUSA Election Thawngpang Peh tawnh, Na Ruatbal ve maw? Na ruat bal ve maw? ka tial ciami ka nolh ti lailo, Michigan GOP Chair: 47 Country nih softare an hmanmi nih Trump vote 6000 kha Joe Biden leiah an thlen piak. Wisconsin state ah Trump nih 4:00 am tiang atei tuk mi cung ah, suimilam 4:00am hnu in Joe Biden vote longte (vote 100000+).\nTrump ( Vote 0) timi hi na ruat bal ve maw, Michigan ah Trump nih ateitu cangmi chungah, Trump (vote 0), Joe Biden (Vote138339) hihi na ruat bal ve maw?. Michigan le Wisconsin state i Joe Biden teinak an pek hi nichuak a si. Lih thawngzamh an si. Cun Georgea state ah cahnah 132000 hi address ai thlengmi, midamgta longte an si rih. Cun teh Dominiam System vote relnak nih a lehpiakmi vote tamtu te Trump vote kha Joe Biden leiah an mer rih,\nDemocratic party nih. Georgea state ah 2 Country nih suimilam pahnih chung seh an thah rih zeidah an tuah. Zeitluk caan rem dah an i lak, Democratic party pawl. Alenglei nih an hmuh suallai tiah caku rangpi a lenglei vamah an benh hi caan rem fiar an tuahmi hmu hnahlahseh ti a si ko. USA Democracy hi a muih nak ah thihter an timh? Lungsau thinfual tein hngak ko rih.\nTrump sihni nih Biaceih zungah tehte 1000 renglo ka zohter hna lai a ti ve, Demogratic party nih 100%100 kan chimcia teinak cu Trump an pek ko lai. Tamtuk a um rih. Nan ruahnak sawhsawh nan tial nan timi hi kan mit kaupi au in kan hmai ka a ra lio, caan tu nih a vun ratpi lio. Credit: Joseph Thawng Z Ting\nLaimi Kawlram minthang bik, nungak muidawh Esther Dawt Chin Sung va angei lai tiah thawngpang avun linsa ngaingai cang, Tthenkhat nih cun thawngpang diklo asi ko lai tiah atimi an um nain tthenkhat nih cun dl angei ko, thitumnak cu an tuah rih lai lo tiah a timi an um ve hna. Hi konghe pehtlaiin kan Laipa pakhat cu acelh hrimhrim lo.\nEsther Dawt Chin Sung thawngpang konghe pehtlaiin cabia sau nawnte avun langhter ve. Atimi cu Ziah Esther Dawt Sung cu Pasal maw ngeih atimh kun? Tuan ah pasal ngeih kai tim lo, Darling ngeih zong kai tim rih lo arak ti lo maw? Kanmah bantuk santlailo cu duh paoh in maw a rak kan hlen ne? Kei cu ka lungfak bak ko.\nKei cu mu, Pasal ngeih kai tim rih lo, Darling ngeih zong kai tim rih lo. Myanmar Idol in mipi nih an ka theihka te asi i, cu pin ah tulio vawleipi zawtnak ruangah duhning hmanh in ka cawlcaang kho rih lo. Single life tein cawlcangh rih ka duh, single life ka um ahhin fan tampi ka hmuh kho lai tiah ka zumh.\nCucaah pasal ngeih le darling ngeih kaa tim rih lo tiah ati nain atu cu a kan hlen diam ne mu.. An kan duh lo ahcun thatein pei asi kho lo, ka lung na tling lo ti ding asi ko cu, pasal ngeih kai tim lo, darling ngeih kai tim rih lo hna cu a ka hlen len ve. A poi bak, attha ko, a fan tu siko ning, kannih hna cu zei ah an kan rel lo cu teh tiah a ttial.\nAmah ttialning tein, Ziah Esther Dawt Chin Sung cu pasal ngeih atimh kun. Tuan ah pasal ngeih ka tim lo, darling ngeih zong ka tim ri lo ati lo ma. Kan mah bantuk santlai lo cu duh paoh in ma an kan hlen ne. Kei cu ka lungfak bak ko. Keicu mu pasal ngeih ka tim rih lo, darling ngeih zong ka tim rih lo. Myanmar Idol in mipi nih an ka theih ka te asi le,\nCu pin ah tulio vawleipi zawtnak ruang ah duh ning hmanh in ka cawlcang kho rih lo. Single life tein cawlcangh rih ka duh, single life ka um ah hin fan tampi ka hmuh kho lai tiah ka zum. Cu caah pasal ngeih le darling ngeih kaa tim rih lo tiah a ti nain, a tu cu a kan hlen diam ne mu. An kan duh lo ahcun tha tein pei asi kho lo, ka lung na tling lo ti ding a si ko cu pasal ngeih ka tim lo, darling neih ka tim rih lo ti hna cu a ka hlen len ve apoi bak, atha ko, a fan tu si ko ning, kan nih hna cu zei ah an ka rel lo cu teh.\nAPOI BAK, ESTHER DAWT CHIN SUNG NA RAK KA HLEN BAK KO HI MU


Fale Chawnhbiak A Hmang Lomi Lai Pa Hna – Chin 11 News\nFale Chawnhbiak A Hmang Lomi Lai Pa Hna\nLaimi hi miphun dang he kan i dannak pakhat a um i uar a um lo taktakmi cu pale nih fale chawnhbiak hman lo a si. Phundang deuh in kan chim ahcun pale nih fale hawikhawmh a hmang lomi an tam ngai. Midang hawikawmh cu kan thiam ngai ko nain fale hawikamh kan duh/hmang lo.\nHawileng kan ngeih i hawi sin kan um ahcun kan biaruahnak le caan hman a nuam i a sunglawi ngai ko nain kanmah chungkhar lawng kan um tikah pale nih fale he hawikawmhnak a um ti lo. Nupi he biaruahnak ngeih pinah cun fale he biaruahnak ngeih le caan hman hi a tlawm ngai.\nCheukhat pale hna cu fale he hawikawmh hrimhrim hi an hmang lo. Anmah um in an um i, fale zong anmah um in an um. A caan ah chungkhar nucan nih bia a ruah hna i mah pin cu zeihmanh a um ti lo. Fale chimh an ngeih lo caan ah pabik nih sik le velh lawng hi a hmanmi a si.\nFale he ih ti, ei ti, nuamh ti, tlonlen ti le hawikawmhnak dangdang ngeih lengmang hi nu le pa rian lianngan cem a si ko nain Laimi tampi nih cun zeihmanh ah kan rel lo. Hawileng sinah ahcun kan siang i kan thlumel ngai ko nain fale sinah cun kan siang i kan thlumel tawn lo.\nFale kan daw hna lo tinak si loin kan fale hi kan fale an si ko ti phun in kan zoh sawhsawhmi hna hi a za lo. Midang le hawile kan zoh hna i kan hmuh hna bantukin kan fale zong kan hmuh hna i kan hawikawmh hna ding an si. Fale caah caan ka ngei lo ti phun in fale he aa hlat i aa chawnbia lomi pale kan tam ngaingai. Zeitin dah na hmuh ning a si ve?


Iran Nih Iraq Um US Ralkap Hmun An Kah Mi Ruangah US Ralkap Cung A Cang Mi Cu Khuaruahhar Taktak Si: – Chin World News Evening\nIran Nih Iraq Um US Ralkap Hmun An Kah Mi Ruangah US Ralkap Cung A Cang Mi Cu Khuaruahhar Taktak Si: Nizan ah Pentagon biachimtu Jonathan Hoffman nih a chimnak ahcun Iran-nih Iraq ramchung um US military air base Ain al-Assad, ballistic missiles 10 lengin an kah ruangah ka hmun i um US ralkap minung 34 hna nih thluak (traumatic brain injury) lei ah harsatnak an ngei i, Germany ah zohkhenh an si. An lak ah minung 17 tu cu dam in Iraq ah duty dingin an kir than cang nain a dang minung 8 belte cu Germany in US ah tlunpi in Walter Reed Medical Center ah zohkhenh an si,’tiah a chim.\nUS ralkap hna nih President Donald Trump nawl peknak in Iran General mifim le minthang, Iran ah No.2 tiah an auh mi Quds Forces hruaitu Gen. Qassam Soleimani cu Jan 3 ah Bahdad International airport ah drone strikes hmangin an kah/thah ruangah Iran nih phuhlam in Ain al-Assad a US air base cu a kah colh ve. Asinain US ralkap nunnak a liam mi an um hraw lo.\nIran nih Jan 8 zinglei i Ain al-Assad air base an kah lei ah khan i venghim dingin an chim hmasa hna ruangah atu bantukin nunak a liam mi le hliamtuar an um lo hi si. Iran nih a chimh hna bantukin US pawl hi underground bunker hna i hrawm in tampi an rak i tthial kam manh dih. Cucaah Iran nih a kah lio ah khan an him bawmnak a ruang bik cu si.


Isaiah 14 (Isaiah 14)\nSaltannak In An Kir Ṭhan Te Lai\n1 Bawipa nih a mi Israel mi cu a zaangfah ṭhan hna lai i amah mi ah khan a thim ṭhan hna lai. An ram ah khan a kirter ṭhan hna lai i ramdangmi nih khan an fuh hna lai i an sinah cun an um lai. 2Israel mi cu Bawipa nih a pekmi hna ram i an kir kha miphun tampi nih an bawmh hna lai i cuka ah cun cu miphun hna nih cun sal bantukin an rian an ṭuanpiak hna lai. Hmasa i Israel mi a rak tlaitu hna kha atu cu Israel mi nih an tlaih ve hna lai i hmasa i a rak hremtu hna kha an uk ve hna lai.\nBabilon Siangpahrang Mithi Khua Ah A Um\n3 Bawipa nih Israel mi cu fahnak le temhnak an inmi chung le an duh na lo i an hnekmi hna rian chung khan dinhnak a pek hna lai. 4Hi bantukin dinhnak a pek hna tikah annih nih Babilon siangpahrang kha an nihsawh lai i, “Siangpahrang ṭhalopa cu a ril cang! Ahohmanh a hrem ṭhan kho ti hna lai lo. 5Midang rial chih a hmangmi le an teimi hna hrem a hmangmi uktu ṭhalo hna 6an ṭhawnnak cu Bawipa nih a donghter cang. 7A donghnak ah atu cu vawlei nih hin a dihlak in dinhnak le daihnak a hmuh cang i a mi kip kha lunglawmhnak in hla an sa. 8Lebanon tlang i a ummi saipres thing hna le sidar thing hna cu, siangpahrang kha a rilh cang caah an i lawm; amah cu a lo cang i anmah a hautu hna a um ti lo caah an i lawm!\n9Babilon siangpahrang rak don awkah cun mithi khua cu aa tim. Vawlei cung i mi lianngan a rak simi hna thlarau kha an i teltum. Siangpahrang hna thlarau kha an bawiṭhutdan in an tho. 10An dihlak in amah cu, “Atu cu kanmah tlukin na der ve ai cang! Kanmah bantuk na si ve ko cang. 11Tingtang aw dawhdawh he upatnak an rak in pek tawnmi kha atu cu mithi khua ah na um ve ai cang. Tholung a khatmi ihkhun ah na it ve cang i cangcel nih a zual in an in zual ve ai cang,” an rak ti.\n12Babilon siangpahrang, Deirel arfi ceu, nang cu vancung in na tla cang! Hlanah cun miphun tampi kha na rak tei hna, sihmanhsehlaw atu cu vawlei ah an in hlonh cang. *14:12: Biat 8:10; 9:1 13Vancung i hung kai i a sang bikmi arfi nak sang i na bawiṭhutdan hung chiah cu na rak i zuam. Chaklei i a ummi tlang, pathian hna an i pumhnak tlang ah khan siangpahrang bantukin ka ṭhu lai tiah naa ruah. *14:13-15: Mat 11:23; Luk 10:15 14Khuadawm cungah khin ka kai lai i Cungnung Bik bantuk ka si lai na ti. 15Asinain, cu nemmam cu si loin mithi khua a tawne bik tu ah na tla ai!\n16Mithi nih ṭhep loin an rak in zoh lai i kaa ang in, “Hi pa hi vawlei kha a hninh in a rak hnin i ram vialte kha a ther in a rak therter dihtu hna kha a si lo maw? 17Amah hi khualipi vialte a hrawk dihtu le vawlei cu thetse ram i a canter dihtu kha a si lo maw? A tlaih ciami sal hna cu a thlah bal ti lo i inn ah a kirter ti lotu kha a si lo maw?” an in ti lai. 18Vawlei cung siangpahrang dang vialte cu an thlan dawhdawh chungah khan an it hna, 19sihmanhsehlaw nang cu thlan na ngei lo i a thut in va thut lak awkah na ruak cu a hlonh in hlonh a si. Na ruak cu raltuknak hmun i a thimi ralkap hna ruak nih khan a khuh i cu hna sinah cun lung khor chungah hlonh le lamh chih a si.\n20Siangpahrang dang bang in nang cu vui zong na tong lai lo, zeicahtiah nangmah nih na ram cu na hrawh i na mi cu na thah hna. A ṭha lomi na innchungkhar chungin a nungmi ahohmanh an um lai lo.\n21I samnak cu thawk ko u! Hi siangpahrang fapa hna hi anmah a hringsortu hna sualnak ruangah hin an thi lai. An lakah ahohmanh vawlei uktu an um lai lo i vawlei cungah khua an ser lai lo.\nPathian Nih Babilon A Hrawh Lai\n22Ralkapbu Bawipa nih, “Babilon cu ka tuk lai i ka hrawh lai. Zeihmanh ka nganhmi a um lai lo — ngakchia siseh a tangmi si hna seh, ka nganhmi zeihmanh an um lai lo. Bawipa nih hi bia cu ka chim. 23Babilon cu tibual ah ka canter lai i khika ah chimbu an um lai. Zeizong vialte a phiak dihtu hmunphiah in Babilon cu ka phiah lai. Ralkapbu Bawipa nih hi bia cu ka chim,” a ti.\nPathian Nih Assiria Mi Kha A Hrawh Hna Lai\n24Ralkapbu Bawipa nih chiatser in, “Siseh tiah ka khanmi cu a si ko lai. Ka tuah lai ka timi cu tuah a si ko lai. *14:24-27: Isa 10:5-34; Nah 1:1—3:19; Zef 2:13-15 25Israel ram ka ram chungah hin Assiria mi kha ka thah hna lai i ka tlang cungah ka lamh chih hna lai. Assiria hngawngkual chung khan ka mi cu ka luatter hna lai i an phorhmi thilrit khan ka luatter hna lai. 26Hihi vawlei cung ca i khua ka khanmi cu a si i miphun dantat awkah khan ka ban cu aa samh ko,” a ti. 27Ralkapbu Bawipa nih hi hi tuah aa timh hrimhrimmi a si; dantatnak pek awkah a ban cu aa samh i ahohmanh nih an dawn kho lai lo.\nPathian Nih Filistin Mi A Hrawh Hna Lai\n28Hi bia hi Ahaz Siangpahrang a thih kum i a chimmi a si. *14:28: 2Sia 16:20; 2Cha 28:27\n29Filistia ram mi hna, nanmah an tutu hna fungfek cu a kiak cang, sihmanhsehlaw i lawm hlei hlah u. Rul cu pakhat a thih tikah a ṭha lo deuh chinmi kha a airawltu ah a hung um tawn. Rul ti chungin, a zuangmi rul kha a keuh. *Jer 47.1-7; Eze 25.15-17; Joe 3.4-8; Amo 1.6-8; 14:29-31: Zef 2:4-7; Zek 9:5-7 30 Bawipa cu a mi hna lak i sifakmi hna caah tuukhal a si lai i him tein a umter hna lai. Sihmanhsehlaw nannih Filistin mi cungah cun mangṭam a tlunter lai i pakhat hmanh cu mangṭam nih cun a nung in an zuahmi hna nan um lai lo.\n31Filistin mi khuapi hna, ai u law, bawmhnak duh ah au tuah u! Nan dihlak in therphang in um u. Chaklei in leidip khu a rung lio — cu leidip khu cu ralchia aa tel lomi ralkap an si.\n32Filistia ram in a rami lamkaltu hna kha zeitindah bia kan rak leh hna lai? Bawipa nih Zion cu a fehter cang i cuka ah cun fahnak a ingmi a mi hna kha him tein khua a sakter hna lai, tiah kan rak chimh hna lai.


Pipe(pep) chung ah mah diriamnak atuah caah achiatha cu? – Chin 7 News\nMay 25, 2019 admin WORLD 0\nMah thil hi ningzak tak tak asi. Zeitin hi bantuk thil tuah hi amah zawng nih aduh hnga, nawmh nak ding ah atuah cu asi ve ko lai dah. Malaysia ram I mino te kum 16 lawng asi rih mi nih cun mah diriamnak caah ekek nak pep(Toilet Pipe) ah azuzu cu (alloy tube) atan ter.A (zuzu)atan mi cu chuah avan I thim tik ah cun achuak kho ti lo I,alungre athei ngai ngai.\nAmah hi Southern Malaysia state I khua sa mi asi I, azuzu tannak alloy tube hi vambang in avan fawng mi asi I, cuti cun alungre thei ngai in a um. Adongnak ah cun an sin um pakhat cu bawmh ahal in akawh hnu ah Fire and recue station hna cu an auh hna. Emergency rescuers hna cu hi thil cannak ah hin (Metal Cut) nak he an kal.\nA zuzu tannak si lo deuh pep(Pipie) cu an tan hmasa I cuti cun Sultanah Fatimah Speciallist Hospital ah an kal pi colh. Cuti cun sizung ah an kal pi hnu ah cun Circular hmang in an at I azuzu hi an chuah piak khawh. Hi mino te hi an inn lei ah lawi ter asi cang I,Pipe ah azuzu atan ruangah hin hma tete zawng anei I, azuzu zawng hi aphing ngai ngai tiah an chim.ref:FCLD


BREAKING NEWS: US i AR Zuatnak Company ah Tihnung tak takmi Thil a Tlung – Kawltu Team\nBREAKING NEWS: US i AR Zuatnak Company ah Tihnung tak takmi Thil a Tlung\nUS ah thihnak fakpi a um. Georgia State i Gainesville county i ar zawtnak company ah tih a nung tak takmi a timi chemical (liquid) Nitrogen a zut (leaked) caah minung 6 an nunnak a liam i minung tampi sizung ah a rannak in kalpi colh an si. Tuzing (US time) zinglei 10 am khan US Georgia State i Gainesville khua i Ar pawl zuatnak company ah tihnung tak takmi chemical Nitrogen a pem i minung tampi sizung ah chiah an si.\nAtu tiang thawng kan theih ning ah minung 6 an thi i a dang tampi hliamhma an tuar. A cheu sizung ah zohkhenh cuahmah an si. Minung 5 hna cu a hmun ah an thi colh i pakhat belte Sizung emergency Room ah a thi ve. Motor kalnak lam vialte kham dih colh a si.\nZeirung ah dah hi chemical tihnung hi a chuah (leaked) timi thawngpang fiang theih khawh a si rih lo. A cheu nih thil pakhat khat puahnak (blast) ruang ah an ti a cheu nih puakmi a um lo tiah an chim ve. Lam le a pawngkam sianginn vialte cu khar dih colh an si. Palik le mei that (fire department) lei an phan dih cang.\nHi ar Zuatnak company nih hin rianttuannak caah chemical tihnung Nitrogen ti (liquid) hi an hman tawnmi a si ko.Ruah lopiin tuzing khan hi thil hi a van um. Source: Daily Mail, ABC news\n← BREAKING NEWS: US mi Tlau Tabei Hrang Lian Umnak Theih a Si Cang


Malaysia Prime Minister Pu Yassin cu Ni 14 Chung Inn-Quarantine a Si Ve | THE CHIN EXPRESS\nMalaysia Prime Minister Pu Yassin cu Ni 14 Chung Inn-Quarantine a Si Ve\nMalaysia ram hruaitu Prime Minister Pu Muhyiddin Yassin cu inn ah lengchuak loin ni 14 chung i erh (home-quarantine) asi ve cang.\nNithumni ah cozah meeting an tuah lio ah a kai vemi pakhat Covid-19 zawtnak a ngeih caah PM telh in meeting a kaimi vialte tuni May 22 thokin inn ah ni 14 chung lengchuak loin i erh (home-quarantine) dih dingin order an pek hna.\nPrime Minister cu aa test ve nain zawtnak a ngei lo, tiah Prime Minister Office nih tuni ah cathanh a chuah.\n“Prime Minister Office ah meeting tuah fatin khat le khat aa hlat piin ṭhut le ngandamnak vuanci zung nih nawl a chuahpi zulhphung vialte zulh dih peng asi,” ati.\nVuanci dang pawl tah Nithumni meeting ahcun an kai ve maw ti balte hngalh asi lo.\nMalaysia cozah nih Covid-19 zawtnak karh hlah seh tiin March 18 thok in lengchuah a khap i May thla thokka ah tlawmpal a dorh, i rianṭuan zong a on cang nain sianginn cu a khar rih. Minung tampi i pumh le state dang tlawn tbk., zong a ong rih lo.\nTuni ah Covid-19 zawtnak ngei thar 78 an hmuh hna i hmuhmi dihlak 7,137 an si cang. Tuni ah mizaw pakhat a thi i a thimi dihlak 115 an si cang.\nThong tampi an dam cang caah sizung ah zohkhenh liomi mizaw 1,163 lawng an um lio asi.


US President Biden Nih Cun, China Cu Lau Lak In A Hro Cang. – Chintanbo\nUS President Joe Biden hi ruahnak leng in a ral tha taktak si.Joe Biden hi US President a tuannak thlakhat asi cang. Joe Biden hi US President a tuan ahcun China President Xi nih a conhrol lai tiin zumh asi nain Biden nih Control chin a timh cang.\nJoe Biden hi US President a tuan bak in Asia hi aa hmaithlak colh. China nih South China Sea hi keimah ta asi tiin a chimmi cu Joe Biden nih a al colh.US ralkap cu Joe Biden nih South China Sea ah training a tuah ter hna. Trump nih Asia hi aa hmaithlak loh i; Asia ah China hi Siangpahrang bantukin a bawimi asi. Joe Biden nih Asia aa hmaithlak caah China cu dai tein aum colh.\nSouth China Sea ah hohmanh nan kal kho loh tiin China nih a khammi cu US nih a pah chih colh. Nain, China cu dai tein a um. US hruainak in Quad pawl cu South China Sea ah training a tuah rih ding ansi. Quad timi cu US, Australia, India le Japan hna hi ansi.\nJoe Biden hi US President a tuan bak in China cu thinphang in a tuah colh hna. China nih a kham mi cu US nih a pah chih nain China cu dai tein aum.President Biden hi China ruahnak bantuk in a rak um lo i, China Cu a lau ko cang ti si.


Hi Ca Na Rel Ah Cun Na Mitthli Ka Tlak Ter Lai Loh Na Ti Zong Ah Na Mitthli Cu A Tla – Chintanbo\nAnmah he hmunkhat ah ram vaih in a kirti mi hna cu hmai ah an kalchung caah an luat, Lai meithal he an si caah CDF in an ruah hna i tlaih an ton hi a si, inn an phanhlo caah hlathlainak tuah hnu lawng ah an nunnak a liam cang tiah theih an si. An pahnih in CDF chungtel tiin ruah an si caah SAC ralkal nih an thah hna tiah a chim.\nKhuachung mi pahnih thah an tonnak kong he pehtlai in SAC ralkal lei media nih cun cu khuami pahnih hna cu CDF chungtel an si tiah an tial.SAC ralkap kut in nunnak a liammi hna he neihniam in a ummi hna nihcun anmah cu mi sawhsawh an si, ramvaih in a paw ai cawm mi an si tiah an chim. Nunnak liammi Salai Pawng Za Mawng cu kum 29 a si i, Salai Pawng Sun Thang cu kum 21 a si.\nCazin kan lak khawh ning ah SAC ralkap nih hramhram uknak an lak hnu ah SAC ralkap kut in Chin ramkulh chungah nunnak liam mi 200 tluk hrawng an si cang, cu chung in minung 6 cu Tedim khuami an si tiah RFA nih an tial.\nThawngdang, Sagaing ramtthen , Yinmapin peng Mukawng khuachung phungki sianginn ah umhmun khuarmi SAC ralkap 100 hrawng cu tualchung hriamtlai phu hna nih May 23 zinglei ah hramngan le hriamhme he an kahdoh hna i SAC ralkap lei ralbawi pakhat telh in 4 an thi tiah theih a si.\nSAC ralkap nih umhmun an khuarnak hmunhma cu tualchung hriamtlai phu hna le Yinmapin peng hriamtlai phu, Monywa pengkomh battalion 2 hriamtlai phufonh hna nih bomb ah puahhnawh in an kahdoh hna caah SAC ralkap lei 4 an thih leng ah hliamhma tuarmi zong an tam tiah theih a si.\nBomb puahhnawh in kahdoh a tongmi SAC ralkap hna nih kahdoh an ton hnu ah Mukawng khuachung mipi umnak inn 20 leng cu an khangh hnu ah, umhmun an khuarnak phungki sianginn in an zaam tiah tualchung hriamtlai phu nih an thanh.\nYesakyo Peng Sinchawng Pawng Kahdohnak Ah SAC Ralkap 3 An Thi, Magway ramtthen, Yesakyo peng Sinchawng ti khamnak pawng ah May 23 ah kahdohnak a chuak i, cu kahdohnak ah cun SAC ralkap lei 3 an thi tiah tualchung hriamtlai phu Young Force-UG nih an thanh.\nMay 23, zinglei suimilam 11:00 hrawngah thazaang 60 hrawng he rallam a sialtu SAC ralkal hna cu Sinchawng ti khamnak pawngah tualchung hriamtlai phu hna nih an kahdoh hna.\nHriamngan le hriamhme hmang in kaphnihkar kahdohnak a chuak i cu kahdohnak ah cun SAC ralkap 3 an thi, hliamhma tuarmi zong an um, Kaphnihkar kahdohnak ah tualchung hriamtlai phu lei hliamhma tuarnak umlo in hnu an tolhkho tiah theihternak an tuah.\nHi Ban Tuk Thawng Theih Hi Cu Thinlung Nih A Celh Kho Hrim Loh E Kan Pasaltha 3 An Nunnak A Liam Than


UK le China cu Huawei ruangah an nih tuk tak tak ko cang lai hi\nChina virus ruangah vawlei cung cu hnu le hmai a thleng cik cek ko cang. Mi tampi nih timtuahnak kan ngei mi vialtee cu virus nih a dawngter dih. Ram pakhat pakhat nih timuahnak, pehtlaihnak an ngei vialte zong a dawngter di i buainak fakpi a chuakpi cang.\nUK nih Huawei he rian ttuanti an nih tim mi vialte cu kum 5 chungin dawngter dih a tim. Coronavirus ruangah UK’s u-turn a vun chuak mi kongah Beijing a thinhung tuk cang. Britain’s 5G networks program hi kum 5 chungah London nih Beijing cu UK ram chungin chuater, Mah ruangah London le Benjing karlakah tension angan tuk cang. Mah long si lo in, Hong Kong National Security Law ruangah London cu ceilak in a thinthung.\nThe Times Report nih a langter ning ah cun Liu Xiaoming, China’s UK ambassador nih cun London nih Huawei rungah Beijing duh dang loin thil a tuah tak tak ah cun China nih UK he project an ngei lio mi HS2 high-speed rail network le nuclear power plants tuah ding ah agreement an tuah cang mi cu phih dih a tim tiin a chim\nLiu nih hin private group of business leaders meeting nak ah “UK nih Huawei’s atuah ning banuk in UK cungah tuah a si ve lai iram 2 project kan ngei ding mi zong hi dawngter dih a si lai tiah a chim. Source-The Global Times\nBe the first to comment on "UK le China cu Huawei ruangah an nih tuk tak tak ko cang lai hi"


Laihla thar:A tha taktak mi a chuak cang rak zoh ve uh(+video) – Onlinenungak\nLaihla thar:A tha taktak mi a chuak cang rak zoh ve uh(+video)\nTutan hla ka van chiah mihi minung tampi nih cun nan zoh cang mile nan theih cang mizong asi kho mi asi ko nain’A zoh rilo mizong tampi nan duh ve rilai caah van zoh cio ding in kan sawmh hna’Tutan hla hi a tha taktak hla tharbak asi uar an um tuk fawn an men hrimhrim lo lainu a tang hi video asi.\nUSA ram pumpi thimnak cu asi cuahmah cang. Democratic lei in Biden si i, Republican lei in Donald J Trump si. Tuhi Polls result zoh tikah Biden caah hnangam tuk si cang.\nUS thimnak kong he pehtlai in biapi tiah ruahmi state ah Biden nih atei dih. Nain poll hi cu zakhat ah zakhat bakcun chim awk cu ttha lo. Nain poll hi 2016 kum lio lawng ah adik lo le si. Cucaah tuning te si ahcun Democratic lei Joe Biden caah ruahchannak tamtuk aum cang.\nTrump nih election a awn tthan nak ding ahcun MIRACLE a hau ti asi. 2016 lio ah Hillary kha Media poll nih a awnter lengmang nain Electoral ah a tei, a hman. A tu ah kha bantuk a cang hoi sual la tiah Margin Error hmang in Trump 3 point an pek bu ah Biden nih a tei tthiam tthiam rih.\nNain chim khawh cu asi rih lo. Biden nih 100/70 in a tei la ti ka zumh. Margin of Error ah kan Pu Trump kha hmak 3% an pek cia piin ah pei Biden a tei rih lo cu. U.S ah party cio cio ah republican nak in Democrat an tam deuh.\nU.S tuanbia ah Obama a awn lio minung 800,000 an chuak mi tluk in a tu tiang hmanh ah an chuak ttung lo. Cu lawng si lo, Democrat tam deuh hi cu khrihfa an si ve lo tikah zawtnak an ttih deuh kan ti lai maw. DNC an tuah lio zongah live in an thlah minung social distance an tuah. Campaign zongah social distance an tuah.\nRepublican belte zeiruang theng te ah cun ka thei lo, hmai huh zong an i hruk lo piin ah social distance zong an tuah duh lo. Biden campaign ahcun mawttaw chung cio ah tthut i zoh asi. Theihtlei ah atanglei Ralkap nih democracy phunglam an sermi hi rak rel ve.


Ralkap nih thihlak in an kahmi Pu Ral Tu Tangka Sing 10 an lakpiak! – The Cherry Par\nRalkap nih thihlak in an kahmi Pu Ral Tu Tangka Sing 10 an lakpiak!\n2021 September 29 ah Hakha in Thantlang khua luhnak pawng ah ralkap nih thihlak in an kah mi hna Pu Ral Tu nih aa ken mi tangka (10) cu SAC ralhrang nih a thihnak hmun ah an lakpiak tiah CHRO nih a langhter.\nHi kahnak ah ralhrang lei in nawl a petu hi Major (bo-hmu) Nay Myo Oo a si i, an hruaitu ralkap a min cu Lt. Col. (Duh Bo-hmu-gyi) Thaung Hlaing a si tiah CHRO nih a tial. An nih hi LID 66 in a si i atu lio ah TT ah ralkap thazaang 200 dengmang an um tiah theih a si.\nKan Pa Pu Ral Tu (Bawi Bik Thawng pa) le Pu Hram Cung cu ralkap kut in 29/9/2021 6:30pm ah Thantlang ah an thisen a luang i nunnak an pek. Tuchun 30/9/2021 ah Hakha lei in Hakha Pastors hna le HBA kan pale hruainak in kan va fuh hna.\nAn ruak cu an kahnak hna hmun teah Motor cungah kan va hlawm hna i TABC tualhmai ah kan fimhhlawm hna hnu ah caan tawi service kan ngei khawh hnu ah thlanhmun leiah ruak vuinak zong tlamtling tein kan ngei kho. Tutan Thantlang kan ning ttih le harsat lio ah ruak a kan fimhlawmtu HBA hruaitu hna le Hakha Khrihfabu kip hna cungah kan ilawm.\nHakha in Volunteers Group (HTPHC) hna cung hrimhrim ah kan lunglawmhnak a ngan hringhren ko. Thantlang na kan zuan hnawhnak le ruak na kan fimtawlnak tuanbia hi techin fapar tiang in philh khawh a si lai lo.Hakha kan ilawm tuk.\nKa pa Pu Ral Tu (Bawi Bik Thawng pa) nizan ah meeting kan tuah tti. Tuchun cu na ruak vui ah kai thawh tthan hoi mu. Khua siaherhnak le zawnruahnak na bia vialte cu kan philh kho lai lo ee. Na mipum cu kan in sung, na kan kaltak, thah na si nain na zumhnak lungput le miphun na dawtnak hna cu an that kho lo. A nung peng ko lai ee.\nMah hihi pei na tlun hnawh ko rua hi mu. Harnak lak bawmchantu le fimtawltu ah an va cang. Na cungah kan i lawm tuk. Bawipa nih Daihnak he Lam in hruai camcin ko seh. Thla kan in cam piak peng ve hna. Na kong theih nih thin a linhter maw a faak deuh hmulthi lin hi hme. Bawipa nih tuar khawhnak thawnnak in pe cio hraam hna seh.\nRam caah nun a pemi kan pa le hna upat nak sangbik kan in pek hna. Nan tharau tal in hi dohthlen nak Kan tei hlan tiang kan doh pi hram rih u law. Lung a fak tuk e. Maw kan Pathian Thantlang khuapi kan ngaihchiatnak le kan mitthli tlaknak hi kan theihpiak law arauhhlan ah khua kan hlumhter than ko. Ngaihchia tnak kan ton mi nak in alet tampi in lunglomhnak kan pe than ko.\n← Breaking News; Bungtla Electric Sehzung Bomb in an Puah\nCNA Ralbawi Pakhat Nih Pi Ca Tial A Kut Ah A Kahmi Kongah Update Thar →


Matupi – Mindat Thawngpang - News and Media\nChin ramkulh Matupi in Mindat lei ah April 27, zaan motor ruun 77 a kalmi SAC ralkap hna nih lampi cung ummi khuate kip an thlok i mizapi ngeihmi thilri , Solar le mei-seh hna cu an i kalpi tiah theih a si. SAC ralkap hna cu nizaan April 29, zaan ah Mindat-Matupi lampi mengtung 77 ah zaan an riak i, nihin zinglei an chuah pah ah inn zuat satil Sia hna cu motor cungah an khin i an i kalpi hna tiah theih a si.\nMindat ah a kalmi SAC ralkap motor ruun hna hi a luancia thla ah Matupi a kalmi motor ruun an si, an chimning ah cun Covid runvennak si an chunhter hna. Cun Thaeboi sakhan caah minung thazaang a chap tiah kan thieh. Cu SAC ralkap hna nih cun Walantae(ဝလံတဲ) khuachung inn khat hnu inn khat lut in thilri an soksam dih pin ah thil mansung le thilri thami poh cu an i kalpi dih. Mei-seh le Solar hna zong an phongh i an i kalpi dih” tiah tualchung mi pakhat nih a chim. SAC ralkap hna cu khuachung ah an lut, innzuat satil Ar, Vok le Sia hna an i thah i an ei hna. Crd – TCP


Malaysia Zawtnak A Karhnak Bik Hmun 11 - Mizo Journal\nMalaysia Zawtnak A Karhnak Bik Hmun 11\nMalaysia ram hika hrawng a ummi na si ahcun umkal ah naa ralrin deuh a herh. Mibu deuh umnak hrial law naa chawhleh tikah mi he naihniam tukin um kal hlah. Malaysia ram Ministry Of Health nih Malaysia ramchung Covid-19 a karh biknak Red Zone tiah an chiahmi hmun 11 a um.\nHibantuk zawtnak a zual deuhnak tiah an chiah ning hi minung 41 lengkai covid-19 an rak i chawnhnak hmun kha red zone ah tiah an chiah i minung 20 in 40 kar zawtnak an i chawnhnak hmun kha orange zone ah an chiah. Hika hmunhma pawl ummi na si ahcun ralrin taktak a herh tiah Ministry of Health nihcun an rak langhter chih rih.\nMalaysia ram Ministry of Health nih red zone tiah a chiahmi hmun hna cu Petaling Jaya – 167 cases, Hulu Langat – 132 cases, Seremban – 78 cases, Johor Bahru – 68 cases, Kluang – 54 cases, Gombak – 53 cases, Titiwangsa – 49 cases, Kota Bahru – 48 cases, Hilir Perak – 48 cases le Kinta – 41 cases hna hi an si.\nA cunglei langhter mi hi red zone hmun 11 asi i orange zone ah a chiahmi hmun 7 a um fawn rih. Orange zone tiah chiahmi hmun 7 cu Kepong – 38, Klang – 35, Batu Pahat – 29, Kuala Muda – 28, Seberang Perai – 23, Timur Laut – 20 le Rembau – 20 hna hi an si. Hika hmun hrawng a ummi Chin mi na si ahcun a herh tuk i na chuah caan zong ah ralrin khawh deuh rak i zuam ve. Source:MOH\nBe the first to comment on "Malaysia Zawtnak A Karhnak Bik Hmun 11"


CDF-Zotung An Mah Le Mah Fak Piin An I Kap E - News and Media\nCCN nih tuniah hitin thawng a rak thanh -CDF-Zotung an mah le mah fak piin an ikap e, Sakhan tiang an i lak piak Kawlram buainak chuah hnu mipi runveng tu in a dir mi CDF Zotung cu an mah le mah kar ah i hmuh thiam lonak le buainak um ruang ah an mah le mah sakhan an i laak piak i meithal AK le Rifles telh in zuun 6 kuan 1000 leeng an laak tiah CDF Zotung sin in thawng kan theih.\nAtu bantuk in meithal an i laakpiak le sakhan an i laakpiaknak a ruang hi, zatlang uknak kalpi a duhmi le duh lomi an um ca ah a si tiah kan theih. Hi kong he pehtlai in CDF Zotung General Secretary nih, Kan sakhan an rak laak hi June 10 chun hrawng ah a si. Minung thazaang 40 hrawng nih an rak kan fuh. An hruaitu bik hi Ro Thawng Ling a si. Anmah lawng ra loin Gangaw PDF an i sawm hna i an motor zong an hman.\nAtanglei ahhin An Mah zotung mi bak nih comment ah hitin a chim : Hi ban tuk thawng hman lo tial hi kan i ralrin a hau keimah hi zotung ka si Aa pheu mi minung pathum li kha an auh hna i an duh lo caah an thilri kha phungning tein an lak bia tu a si meithal zun khat hmanh an thlah lo.Hi bangtuk in miphum min zuar in tangka Kawi hi ningzak zong a si i kan i ralrin a hau lai hih. Thawng fiang kan theih hnu lawng ah tial ah a tha. tiah Pu khin tling nih atial. Crd – AC


Ka Ttap Cu Asi Lo Nain , Ka Mitthli Cu A mah tein Khamawk tha Loin A Luang Thluahmah (+Video) – Onlinenungak\nHi video ka zoh ah hin ka ttap cu a silo nain ka mitthli cu khamawk thalo tiang in a mah tein a tla thluahmah ko . Kum (60) chung ralkap ruang ah kan ram kan chuahtaak i , anmah ralkaap nih an sermi phung 88 phunghrampi tang ah kan duhlo bu tein dai tein kan um peng.\nAsinain kan thlacamnak Pathian nih a theih i NLd nih uknak an ngah cang kan ti hnu ah ralkap thiamthiam ni uknak an lak thanmi cu tha tein ruah tik ah thin hun lo awk a tha lo i ngeihhciat lo awk zong a tha ve hrim lo . Atu voikhat lawng asi lo i 1990 lio zong ah voikhat an rak lakcang i a hlei in mipi pawl nak hmanh in NLd hraitu kan pa le pawl caah zeitluk in dah a fah hnga timi cu chim hau lo a si fawn .Cun mipo vialte ca zong ah a fawi mi a si ve ti lo.\nZei bantuk thinlung ko dah an ngeih i tu bantuk in nawlneihnak an lak tan tmi ruah tik ah a phi zong a um lo i , mino pawl caah cun thisen a linh in a linh cio cang .A tang video hi rak zoh law hi video hi kan mah kan chuahkeh nak ram video bak a si hih rak thei ve.


Nan Su Yati Soe Biachim Kakhat Ruang Ah Mipi Khuaruahhar In An Um Dih - Khuaruah Har News\nKawlram lemcang thiam hna lak ah mipi nih an uar taktak mi Nan Su Yati Soe cu kum he kaih lo tiang in muidawhnak a ngeitu nu pakhat asi. Nan Su Yati Soe mipi nih an uar khunnak pkhat cu amah he aitlak mi hrukaih a thiam tuk ruangah khin a si.\nTuni Nan Su Yati Soe hmanthlak postmi zoh ahcun kum hra minung lawng hlahmaw a si ti awk in a tivun dawhnak cu amah dawtu mipi hna caah arak tar piak hna. Cu hnu ah Nan Su Yati Soe nih a chimmi bi ate cu “ Thli kik a vun hrang dih hnu in tthal caan dawh te an hung chuak tthan i parpang dawhdawh an hung par tawn tiah a chim.\nKa lungthin vawikhat lum tein ka chiah hnu in pangpar dawh an hung par tthan ko lai tiah a facebook cahmai ah a vun tial. Nan Su Yati Soe cu kan theih dih ttheu laid ah kawlram hlasak thiam G Fatt he arak i duh taktak mi an s ii, caansaupi chung nuam tein arak lengtti mi an si.\nHmanh sehlaw na pahnih karlak theihthiam lo nak ruangah tuahcun aitthen mi an si. Nan su Yati Soe biachim mi ruah lengmang tik ah a dangling hlun G Fatt cu arak philh kho ruam lo timi hmuh khawh a si. Nan Su Yati Soe biachim mi le a facebook cahmai catial mi ruang ah mi tampi nihcun comment mi ahcun adaling G Fatt aphilh khawh lo ruang a si tiah comment an pek.\nNan Su Yati Soe le G Fatt hna cu anni tthen nak caan zawng a sau rih tuk rih lo caah abiachimmi kakhat ruang ah mipi khuaruahhar in an dih i comment phunphun tiang an chim phah nak a si. Dawt mi he caansaupi hmunkhar lentti hnu i vun i then ko cu mizei poah nih anrak celh cio lo.\nAkuttang Riantuantu Hna Cu Christmas Chuncaw Rawl Adanghtu Mirum Tammy Hembrow\nLai Cafung Jacob R.Thang: AZERBAIJAN LE ARMENIA RALTUKNAK KONG(TUANBIA TAWI)


Bawmhnak Pek Dingin A Kal Mi Minung Pa 6 Hna Cu An Thah Hna Hnu An Mawtaw Zong An Khangh Piak Dih Hna – Chin 11 News\nBawmhnak Pek Dingin A Kal Mi Minung Pa 6 Hna Cu An Thah Hna Hnu An Mawtaw Zong An Khangh Piak Dih Hna\nPosted By: Chin News August 11, 2020\nNigeria ram ah bawmhnak pek ding in a kal mi hna French miphun minung pa 6 hna le Nigeria miphun mawtaw mongtu (driver) hna cu ralhrang pawl an si ko lai tiah zumh mi hna nih motorcycle in an rak doi hna hnu ah meithal in an kah dih hna i an mawtaw zong an rak khangh piak dih hna tiah Nigeria ram acozah lei nih thawngthanh nak an tuah ning a si.\nAfrica ram nitlak lei Niamey City in kilimiter 65 (mile 40) tluk a hlat nak hmun ah hi thahnawn nak hi a chuak mi a si tiin Tillaberi acozah lei riantuan tu a si mi Tidjani Ibrahim Katiella nih Reuters thawngzamh sin ah a chim.\nMeithal kahnak in a thi mi hna minung pa 6 hi French miphun ACTED ah rian a tuan mi hna an si i Nigeria ram ah bawmhnak pek ding in an kal ter mi hna an si tiah Nigeria ram ngandam nak lei vuanci Issoufou Katambe zong nih Reuters thawngzamh sinah a chim ning a si.\nFrench ram le ramdang tampi hna nih Nigeria ram chung i Boko Haram ralhrang le Islam ralhrang pawl an umkal nak hmunhma hrawng ah hin cun khualtlawn lo ding in nawl an chuah mi zong a si.\nFrench President Emmannuel Macron nih thihnak thawngpang an theih hnuin Nigeria President Mahamadou Issoufou he zong phone chawnhnak in thawngpang fiang an i thanh pinah an lungthat lonak kong zong biaruah nak an ngei.\nHi thahnawn nak a chuah tertu hna hi Nigeria cozah a dohmi hna ralhrang pawl an si ko lai tiah an zumh mi hna a si nain zeibantun ralhrang dah an si ti cu an hngal kho rih hna lo.


Malaysia Chin Refugee Ummi Nuhmei, Thlaikhih Tonmi Le Thongtla Lio Mi Nih Theih A Herh Bak Mi Pawl – Chuncha News\nAtu bantuk in Refugee caah tiin lam a kan kawl piaktu hna kan Upa le CRC riantuantu nan cungah kan I lawm tuk hringhran. Hi bantuk theih awk aherh mi vialte na kan thanh lengmang caah kan caah rian nan tuanmi hi nan mipi le zong nih kan lung a hmui i, upatnak zong kan i pek hna. Refugee dirhmun hi kan tha lo chin lengmang bantuk a lawh caah kan caah lam a um chunmi le tuah awk a tha ko tiah na kan ruah piak mi pawl cu raltha tein kan zuam piak chin lengmang ko uh. Miphun caah nan riantuannak theihpar hi alak a si hrim lai lo. Nuhmei pahmei le ngaktah ca labnag le vansang in thonginn ah a um mi caah ruahchannak a ngei kho ding in na kan zuam piak mi cungah tampi kan i lawm.\nHello!Malaysia ah a ummi ralzaam chungin nu le ngakchia nih a hlei in kan tonmi harnak le buainak pawl thuk deuh in kan theihhngalh khawhnak dingah min cazin kan laak.\nCu kan i theihnak in cun zeitin dah kan i bawmh khawh ning lam zong hmuh khawh kan i ruahchan. A tanglei ii kan rak langhter mi sining ah nai tel ahcun min cazin rak kan pee ve. 1. Nuhmei, 2. Tlaihkhihnak a tongmi nu (Thong chung um liomi) 3. Amah lawng a um ii dam lonak a ngeimi nu 4. Zohkhenhtu ngei lomi kumtling lo ngakchia (Kum 18 tang) Theih herh: “Min na kan peek tikah a dikmi le tling tein kan pe hram uh, cuti a si lo ahcun min na peekmi cohlan piak na si lai lo.” Credit; CRC\nRelchap ding<<<Kan kawlram a that lo ruangah Refugee in Malaysia le India Thailand a dangdang kan phan hna, Harsatnak tampi lakah le thihlonaknak hremnak tampi lakah Chinmi tampi zong kan harsatnak Bawipa nih a kan umpi i Ramthumnak zong tampi a kan phan ter cang. Atu bantuk tuanbia hi vawlei ahmun chung cu a lo tlau lai lo, kum a liam cuahmah i vawlei uktu zong a thlen lengmang ve bantuk in atu ahcun Refugee lam hi a pit ngai cang. nan kaltakmi hna Malaysia le India um mi caah nan si khawh chung in bawmhchan le tanhpi an herh ngai hna. Atu bantuk in kan Chin miphun tampi ram nuam deuh ah kan um khawhnak ding i a lamkip in a kan bawmchan tu vialte cungah lawmh a um hringhran. Atu video Malaysia refugee tuarnak CAM nih a thar in a kan hmuh ter than tikah thinlung ngaih a chia ngaingai, nain tampi kan chin miphun ramthumnak phanter tu a si ve caah lawmh a um ngai than a um.\nMiphun hawile hna, Nihin June 20 cu World Refugee Day a si. Malaysia ah Chin refugees 52,000, India ah 3,000 le Rakhine le Chin State ah Chin IDPs 20,00 renglo an um. Anmah philhlonak ah hi video hi CAM nih kan in hrawm hna.\nCAM-Chin Association of Maryland, Inc. (Chin Integration and Advocacy Network USA kha CAM tiin a min tthing ah kan kir tthan). Zoh hmanh, nan ngeih a chia ve theo lai kan ti. An caah thlacam piak hna u sih. Atang link hi hmet law Video na zoh khawh lai. https://www.youtube.com/watch…


CNA/F lei nih fiang ko in an von chim cang ko hih thawngpang ṭha ngai a si – Chin World News Evening\nCNA/F lei nih fiang ko in an von chim cang ko hih thawngpang ṭha ngai a si\nSeptember 21, 2020 Salai Van Chin News\nCNA Nih Paletwa Ah Hmunkhuar Kan Duh Cang: Salai Htet Ni (Vol. 2 No. 6, 2020 September 5)|Chinram thlanglei Paletwa ah CNA an phan cang timi thawngpang kong he pehtlai in Rawn Chin Post nih CNF Headquarter lei kan pehtlaih i, CNF biachim nawlngeitu Salai Htet Ni nih “Paletwa ram ah CNA um ding hi a taktak ti ahcun kahngol hnatlaknak kong ah Chin State Acozah he kan i chawnh lio ah siseh, Rampi Acozah he kan i chawnh lio zong ah siseh Paletwa ah hmunhma nan kan pek a hau tiah kan hal pengmi a si, nain nihin tiang ah an kan pe lo” tiah a chim.\n“Cun Paletwa hi CNF nih Acozah he kahngol hnatlaknak kan tuah hlan ah kan rak um pengnak a si. Nihin caan ah AA buainak tete a hung chuak. Nain Acozah nih Paletwa ah hmunkhuarnak cu a kan pe duh hlei lo. AA zong nih nan um lo ah a tha an kan ti zong ah zeihmanh aa dan hleinak a um lo.\n“Cucaah ralkap hriamtlai tling tu he Paletwa ah va tlawng in Ralkap cawlcanghnak kan tuah. Acozah nih hmunkhuar khawhnak kan pe rih hmanh hlah sehlaw Paletwa ah CNA nih hmunkhuar ding cu kan i zuam peng lai. Cucaah atu hi Chin ralkap nih Paletwa ah kan tlungkal lengmang cang. Paletwa ah hmunkhuar ding hi CNA nih kan duh cang” tiah Rawn Chin Post ah a chim chap.\nRawn Chin Post\nNLD nih president thim khawh ding ah majority MP 333 thengte a herh lo


US Supreme Court le Pres. Trump – Hakha Cherry\nUS Supreme Court le Pres. Trump\n2000 kum US thimnak ah Bush le Gore zong Florida electoral vote ah an i rak tluk tuk. Rel piak tthan dingin Gore lei nih timi cu Supreme Court nih rak hnawn piak ve asi. Asinain, cu lio ah Judge pa 9 chungah 7-2 in mi tam deuh majority decision biachahnak in a rak si. A tu bantuk dihlak biachahnak (unanimous) a rak si lo. Cu nih a langhtermi cu Pres. Trump thil ti ning hi pom awk tlak lo baseless asi zia kha a langhter ngai ngai. Tei duh lo le sual kawlnak Allegation tu a rak si deuh zia Supreme Court biachahnak nih a langhter ngai ngai. Hi ti supreme court sin a phanh hlan zong ah anmah le State cio a sang bik Federal Court nih an rak hnawn piak dih cang ciomi asi.\nTutan US thimnak boruak ah US democracy system a thatnak pakhat a lang. Cucu, ‘Power Check and Balance’ asi. Congress (Legislature), President (Executive), le Court (Judicial) an nawlngeihnak le dirhmun fiang tein tu tan ah a lang. Ram uknak le ihruainak kongah President Executive branch nih a nawlngeihnak ningcang loin power abuse asiloah phung ning loin unconstitutional in rian ttuan tikah – Court le Congress nih tlaihkhihnak lam an ngei. Tutan boruak ahcun Congresss cu D le R ah an ttan tuk nak nih ram caah a ttha bikmi thil dik ah dirhmun chia lo in party politics ah an pil tuk caah Congress hmual an ngei lo ngai ngai. Court an biapitnak le nawlngeihnak tu tutan ah fakpi in a lang.\nBiaceih zung sangbik Supreme Court nih an hnawn piak cang caah President Trump caah cun phung ningin duhlonak khinnak lam a um ti lo. SC nih fiang tein Biden tei ah an pom cang caah, Electoral College nih Biden cu nikhat ni Dec 14 cun avoi (46)nak US. President a tlingmi in an thanh cang lai i Jan 20 ah President riankhinhnak inauguration cu tuah asi cang lai.Credit-Plato Vang Rung Mang\nNawl Tidil Dil An Timhmi ah Ka Hmuhning


Salai Lungthli Tum: Chinram Hruaitu Sining Law Ka Saduhthah (3)Nak – Chin 11 News\nSalai Lungthli Tum: Chinram Hruaitu Sining Law Ka Saduhthah (3)Nak\nKa saduhthah (3) nak\nKan Lairam ah khin mitsur(grape) a tha taktak, cinnak ding vawlei zong tamtuk kan ngei ko. Hakha ah ramdang standard tluk a sangmi wine chuahnak sehzung um ve sehlaw Laimi caah income tamtuk a ser lai hlei ah minung tam taktak rian a pek kho fawn lai i kan miphun pawcawmnak caah suikhur bantuk a si ve hnga.\nRamdang export tuah a har deuh hmanh ah Kawlrawn ah zuar khawh a si, Mizoram ah zuar khawh a si fawn. Quality ngei tein kan chuah ahcun an uar tuk ko lai.\nLaitlang zong ah Kawlrawn in a lutmi zuu chiahru pawl luhter ti loin pumsa le ngandamnak caah a tha deuhmi Lairam chuak wine deuh an ding lai i zapi caah thahnemnak a chuahpi ngai hnga.\nSalai Lairamthang Tial mi hi rak rel chih ko :\nSouth China tikulh tampi zong a laak chap. Hong Kong zong ah security phung thar a ser I, an zalonnak a hrawh I, a rek hna. India he ramri an I cuh caah India rakap minung 20 a thah men hna. India cu Virus nih a den ve hna caah China cu faak in an leh-rul kho lo.\nAustralia cozah nih Virus a thawkning hlathlai dingah UN ah bialu a chuahpi caah China a thinhung I, Australia essential service le sizung pawl cu cyber attack a tuah colh. Taiwan ramri lonh in raltuknak vanlawng le tilawng in a tlirh lengmang hna. Tuluk President Xi nih Taiwan cu 2049 hlan ah laak ding in timhtuahnak a ngei ti a si. Cucaah Tuluk nih atu bantuk in Virus a thlah phoihter mi hi super power si a duh caah a tuahmi a si lai tiah zumh a si.


Dr. Sasa Nih Min Aung Hlaing Le A Party Pawl (Ram Uico) Hna Cu.Sawp Cik Cek In Kan Phomh Cang Hna Lai A Ti Cang. – Chintanbo\nDr. Sasa Nih Min Aung Hlaing Le A Party Pawl (Ram Uico) Hna Cu.Sawp Cik Cek In Kan Phomh Cang Hna Lai A Ti Cang.\nDr. SaSa le VOA Thawngpang a hun thanhtu Ma Ingyin nih Dr. SaSa interview a tuah lio ah Ma Ingyin Naing nih a hal mi bia. Nanmah nan dir hmun i Aa-naa a ting tu ralkap tapung, cozah a domi pawl hi federel army le ram mipi tan ti in doh ding in nan i timh tuah hi va si kaw, a hlan lio i Japan chan lio bantuk khan maw ram mipi pawl nih an hmuh mi hriannam i tleih in an doh lai. A si loh ah zeitin dah nan i timh tuah ning a um maw? tiah bia hal nak a tuah.\nDr. SaSa nih a leh mi cu atu kan caan hi Japan chan lio bantuk kha kan si ti loh tiah a leh. Kan hmuh mi hriamnam kan i lak lai i kan doh hna lai ti mi chan kha asi ti lo. Kan ram mipi hna ngunnak hi a sawhsawh in hman kan timh loh tiah a leh.\nTahchunhnak ah kan chim ahcun Azerbaijan le Armenia hna i an i doh nak kha zoh hmamh an i doh nak kha zarhkhat hmamh a rau loh in an i dohnak cu a dai cawlh. A tu kan chan ahcun a mongtu hau loh mi Vanlawng (Drones) hi atu kan chan ah cun an tam tuk cang.\nAtu bantuk i khat lei nih zeihmanh ngei loh, khatlei nih le ral doh nak vanlawng, Meithak ngan pipi le thawnnak thazang a ngei mi dir hmun kan si lio ah zeihmamh a ngei lo mi ram mipi le ralhrang ralkap pawl i dohnak a chuah taktak ahcun, minung nih mong a hau lo mi vanlawng tam pi in kan doh hna lai i ralhrang ralkap pawl cu an hriamnam an chiah cawlh dih lai tiah Dr. SaSa nih a chim.\nKanmah hi a tha tuk mi raltuknak ding thil ri zong kan i chiah dih cang. A rau ti lai loh Min Aung Hlaing nih a hruai mi ralhrang ralkap pawl hi zeitluk tiang dah an in khawh lai kan zoh hna lai cuh. Source : Nay Minn Thein Kha.\nFarrawn Mipi Nih CNF /A Cung Ah An Ngeih Chia.